ბარსელონა ბარსელონა (კატ. Barcelona [bəɾsəˈɫonə], ესპ. Barcelona [baɾθeˈlona]) — კატალონიის დედაქალაქი და მეორე უდიდესი ქალაქი ესპანეთში, მადრიდის შემდეგ. მის ადმინისტრაციულ საზღვრებში 1 621 537 ადამიანი ცხოვრობს, ფართობი კი 101,4 კმ2-ია. ბარსელონის ურბანული არეალი ქალაქის ადმინისტრაციულ საზღვრებს სცდება და 803 კმ2 ფართობზე ვრცელდება, სადაც მოსახლეობა 4 200 000[2] - 4 500 000[3] ადამიანს აღწევს,[2] რის შედეგადაც იგი მეექვსე ყველაზე ხალხმრავალი ურბანული არეალია ევროკავშირში, პარიზის, ლონდონის, რურის რეგიონის, მადრიდისა და მილანის შემდეგ. ბარსელონის მეტროპოლიურ არეალში დაახლოებით 5 მლნ ადამიანი ცხოვრობს.[4][5][6] ამავე დროს, ის ევროპის უდიდესი მეტროპოლისია ხმელთაშუა ზღვაზე. იგი მთავარი კომპონენტია დიდი ბარსელონის ადმინისტრაციულ არეალში, რომლის მოსახლეობაც 636 კმ2-ზე 3 218 071 ადამიანს შეადგენს. ქალაქი გაშენებული ხმელთაშუა ზღვის სანაპიროზე, მდინარეების — ლიობრეგატისა და ბესოსის შესართავებს შორის, დასავლეთით შემოსაზღვრულია სერა-დე-კოლსეროლის ქედით (512 მ). ბარსელონა რომაელებმა დააარსეს, მაგრამ შემდეგში ბარსელონის საგრაფოს დედაქალაქი გახდა. არაგონის სამეფოსთან შერწყმის შემდეგ, ბარსელონა არაგონების სამეფო ტახტის ერთ-ერთი უმნიშვნელოვანესი ქალაქი ხდება. მიუხედავად იმისა, რომ ისტორიის მანძილზე მრავალჯერ ყოფილა მტრის ალყის მოწმე თავის გარშემო, ბარსელონას მდიდარი კულტურული მემკვიდრეობა გააჩნია და დღეისათვის მნიშვნელოვანი კულტურული ცენტრი და ტურისტული დანიშნულების ადგილია. განსაკუთრებით სახელგანთქმულია ანტონიო გაუდისა და ლუის დომენიკ ი მონტანერის არქიტექტურული ნამუშევრები, რომლებიც იუნესკოს მსოფლიო მემკვიდრეობის ძეგლთა სიაშია შესული. ბარსელონაში მდებარეობს ხმელთაშუა ზღვის კავშირის შტაბ-ბინა. ქალაქმა უმასპინძლა 1992 წლის ზაფხულის ოლიმპიურ თამაშებს, ისევე როგორც მსოფლიო კლასის კონფერენციებსა და გამოფენებს, მათ შორის, 1888 წლის ბარსელონის მსოფლიო გამოფენას (Exposición Universal de Barcelona), 1929 წლის ბარსელონის საერთაშორისო გამოფენას (Expo 1929), 2004 წლის კულტურების საყოველთაო ფორუმს და 2004 წლის მსოფლიოს ურბანულ ფორუმს. დღეისათვის, ბარსელონა მსოფლიოს ერთ-ერთი მოწინავე ტურისტული, ეკონომიკური, საგამოფენო და კულტურულ-სპორტული ცენტრია. მისი გავლენა ეკონომიკაში, განათლებაში, გართობაში, მედიაში, მოდაში, მეცნიერებასა და ხელოვნებაში მას მსოფლიოს ერთ-ერთი მთავარი გლობალური ქალაქის სტატუსს ანიჭებს.[7][8] მართლაც, იგი სამხრეთ-დასავლეთ ევროპის (იბერიის ნახევარკუნძული) მთავარი კულტურული და ეკონომიკური ცენტრი, 26-ე მსოფლიოში (მოსკოვის შემდეგ და დუბაის წინ)[9] და მზარდი ფინანსური ცენტრია. 2009 წელს, ის ევროპაში მეოთხე საუკეთესო ქალაქად დასახელდა ბიზნესისთვის.[10] ბარსელონაში მდებარეობს ევროპის მთავარი ნავსადგური ხმელთაშუა ზღვაზე, ისევე როგორც ბარსელონის საერთაშორისო აეროპორტი, რომელიც წელიწადში 34 მლნ ადამიანს იღებს. ქალაქი ასევე ფლობს ფართო ავტოსტრადების ქსელს და წარმოადგენს ჩქაროსნული რკინიგზის კვანძს, რომელიც ესპანეთს საფრანგეთთან და დანარჩენ ევროპასთან აკავშირებს. ყოველწლიურად რამდენიმე მილიონი სტუმრით, ბარსელონა მე-16 ყველაზე მონახულებადი ქალაქია მსოფლიოში და მეოთხე ევროპაში, პარიზის, ლონდონისა და რომის შემდეგ.[11] ჟურნალ „მონოკლის“ თანახმად, იგი მსოფლიოში მე-14 საუკეთესო საცხოვრებლად ვარგისი ქალაქია.[12] €177 მილიარდის ღირებულების პროდუქციის წარმოებით, ბარსელონა მეოთხე უმდიდრესი ქალაქია ევროპაში მშპ-ის მიხედვით და 35-ე მსოფლიოში.[13] შედეგად, ევროსტატის თანახმად, მისი მშპ ერთ სულ მოსახლეზე €39 859-ს შეადგენს, რაც 44%-ით მაღალია ევროკავშირის საშუალო მაჩვენებელზე, შემოსავალი ერთ სულზე კი €80 894.[14]. მსგავსი მონაცემებია სხვა სტატისტიკაშიც — ბარსელონა 29-ე ადგილზეა პერსონალური შემოსავლების მქონე ქალაქთა სიაში, რომელსაც ციურიხი პირველობს.[15] 2009 წელსვე, ბარსელონა დაასახელეს ევროპის მესამე ყველაზე წარმატებულ ქალაქ-ბრენდად.[16] რას შეეხება მოდას, ბარსელონა მოდის მეშვიდე ყველაზე მნიშვნელოვანი დედაქალაქია მსოფლიოში.[17] ამავე დროს, მას მიენიჭა ევროპის მეოთხე საუკეთესო ბიზნეს-ქალაქისა და ყველაზე სწრაფად გაუმჯობესებადი ევროპული ქალაქის სტატუსი წლიური 17%-იანი ზრდით.[18] მსოფლიო კომერციულ ცენტრებს შორის, ბარსელონა მეორე ადგილს იკავებს ეკონომიკური სტაბილურობის თვალსაზრისით.[19] სახელები სახელწოდება „ბარსელონა“ მომდინარეონს იბერიულ-ფინიკუირი სიტყვა „ბარკენოდან“ (Barkeno), რაც დამოწმებულია უძველესი მონეტის წარწერაზე იბერიული წარწერით .[20] ძველ ბერძნულ წყაროებში მოხსენიებულია როგორც Bapkιvώv, Barkinṓn,[21] და ლათინურში „ბარსინო“ (Barcino), „ბარსელონიუმი“ (Barcilonum) და „ბარსენო“ (Barceno).[22] შუა საუკუნეებში, ქალაქი სხვადასხვაგვარად მოიხსენიებოდა: როგორც „ბარჩინოა“ (Barchinona), „ბარსალონა“ (Barçalona), „ბარჩელონაა“ (Barchelonaa) და „ბარჩელონა“ (Barchenona). ზოგიერთი წყაროების მიხედვით, ქალაქს სახელი ეწოდა კართაგენელი გენერლის, ჰამილკარ ბარკასგან, რომელმაც ვითომ ეს ქალაქი ძვ. წ. III საუკუნეში დააარსა.[23] ისტორია ბარსელონის დაარსება ორ განსხვავებულ ლეგენდას უკავშირდება. პირველი მათგანი ქალაქის დაარსებას მითურ ჰერაკლეს მიაწერს, ჯერ კიდევ რომის აშენებამდე 400 წლით ადრე. მეორე ლეგენდის თანახმად კი ბარსელონა ძვ. წ. III საუკუნეში უშუალოდ ისტორიულმა პირმა, ჰანიბალის მამამ — კართაგენელმა ჰამილკარ ბარკამ დააარსა, რომელმაც ქალაქს თავისი გვარის მიხედვით ბარსინო უწოდა.[24] დაახლოებით ძვ. წ. 15 წელს, რომაელებმა ქალაქი კასტრუმად (რომალეთა სამხედრო ბანაკი) გადააკეთეს, რომლის ცენტრშიც პატარა ბორცვი — „მონას-ტაბერი“ მდებარეობდა, თანამედროვე ქალაქის ჰოლის (წმინდა იაკობის მოედანი) სიახლოვეს. რომაელების მმართველობისას, იგი კოლონიას წარმოადგენდა და ზედმეტსახელად ფავენიტას,[25] უფრო სრულად კოლონია-ფავენიტა-ჟულია-აუგუსტა-პია-ბარსინოს (Colonia Faventia Julia Augusta Pia Barcino)[26] ან კოლონია-ფავენიტა-ჟულია-აუგუსტა-პატერნა-ბარსინოს (Colonia Julia Augusta Faventia Paterna Barcino) უწოდებდნენ. მას რაიონის პატარა ქალაქად მოიხსენიებენ,[27] რომელიც მეზობელ ტარაკოს (თანამედროვე ტარაგონა) გავლენის ქვეშ იმყოფებოდა, მაგრამ შემდგომი აღმწერლებისგან ირკვევა, რომ ქალაქი თანდათან გაიზარდა, აყვავდა, უპირველესად ულამაზესი მდებარეობისა და ბრწყინვალე ნავსადგურის წყალობით.[28] იმპერიული მძიმე გადასახადებისგან იგი თავისუფალი იყო.[29] ქალაქი საკუთარ მონეტებს ჭრიდა, რომელთაგან შემორჩენილია ზოგიერთი მათაგნი, იმპერატორ გალბას დროინდელი. ზოგიერთი მნიშვნელოვანი რომაული ნანგრევი პლასა-დელ-რეის ქვეშაა მოქცეული, მისი შესასვლელი ქალაქის მუზეუმის სიახლოვეს მდებარეობს (Museu d'Història de la Ciutat). რამდენიმე რომაული გისოსებიანი გეგმარებების ნახვა დღესაცაა შესაძლებელი ისტორიული ცენტრის — Barri Gòtic-ის (გოთური კვარტალი) გეგმარებაში. რომაული კედლების ნაშთების ზოგიერთი ფრაგმენტი კათედრალშია გაერთიანებული.[30] როგორც ამბობენ, კათედრალი, რომელსაც ბასილიკა-ლა-სეუ (Basilica La Seu) ეწოდება, თავდაპირველად 343 წელს აშენდა. ადრეულ V საუკუნეში, ქალაქი ვესტგუთებმა დაიპყრეს და რამდენიმე წლით ის ჰისპანიის დედაქალაქი გახდა. ამის შემდეგ, VIII საუკუნის დასაწყისში, ქალაქს არაბები იპყრობენ, მაგრამ 801 წელს, არაბებს იგი კარლოს დიდის ვაჟმა, ლუიმ გამოჰგლიჯა, რომელმაც ბარსელონა ბუფერული ზონის — ბარსელონის საგრაფოს მმართველის მიერ მართული კაროლინგური „ესპანური მარკის“ ცენტრად აქცია. ბარსელონის გრაფები თანდათან დამოუკიდებლები გახდნენ და ტერიტორია იმდენად გააფართოვეს, რომ მთელ კატალონიას მოიცავდა. 1137 წელს, რამონ ბერენგერ IV-ისა და პეტრონილია არაგონელის ქორწინების შედეგად, არაგონი და ბარსელონის საგრაფო დინასტიური უნიით გაერთიანდნენ.[31][32] მათი ტიტულები საბოლოოდ ერთ პერსონაში გაერთიანდნენ, როდესაც 1162 წელს ტახტზე მათი ვაჟი — ალფონსო II ავიდა. მისი ტერიტორიები მოგვიანებით არაგონის გვირგვინის სახელწოდებით გახდა ცნობილი, რომელმაც მრავალი ზღვისგადაღმა სამფლობელო დაიპყრო და მბრძანებლობდა დასავლეთ ხმელთაშუა ზღვაზე, XIII საუკუნეში ასევე ფლობდა დაშორებულ ტერიტორიებს ნეაპოლში, სიცილიასა და ათენშიც კი. არაგონის გვირგვინსა და კასტილიას შორის დინასტიური კავშირის წარმოქმნამ ბარსელონის დაკნინების დასაწყისი განაპირობა. 1401 წელს, ქალაქის მაგისტრატმა დააარსა ბარსელონის ბანკი, სავარაუდოდ უძველესი სახალხო ბანკი ევროპაში. მისი შექმნა განაპირობა სახელმწიფო საჭიროებამ, ისევე როგორც ეს მოხდა შემდეგში ვენეციისა (1402) და გენუის ბანკების (1407) შემთხვევაში.[33] 1469 წელს, ფერდინანდ II არაგონელისა და ისაბელ I კასტილიელის ქორწინების შედეგად, ორი სამეფო ხაზი ერთმანეთს დაუკავშირდა. პოლიტიკური ძალაუფლების ცენტრი მადრიდი გახდა მანამ, სანამ ამერიკის კოლონიზაციამ ხმელთაშუაზღვიური ვაჭრობის ფინანსური მნიშვნელობა შეამცირა. ბარსელონა ყოველთვის კატალონიური სეპარატიზმის საყრდენი რჩებოდა და სწორედ იგი იყო კატალონიური აჯანყების (1640–52) ცენტრი ესპანეთის მეფე ფილიპე IV-ის წინააღმდეგ. 1650–1654 წლებში მძვინვარე შავმა ჭირმა ქალაქის მოსახლეობა გაანახევრა.[34] შემდეგში, პროვინცია გაანადგურა ნაპოლეონის ომებმა, მაგრამ ომის შემდგომ პერიოდში ინდუსტრიალიზაციაც დაიწყო. XVIII საუკუნეში, მონჟუიკთან, რომელიც ნავსადგურს გადაჰყურებს, ციხესიმაგრე აშენდა. 1794 წელს, ამ ციხესიმაგრიდან დაკვირვებებს აწარმოებდა ფრანგი ასტრონომი პიერ მეშენი, რაც ზომის ერთეულ მეტრის ოფიციალური ბაზისი გახდა.[35] საბოლოო მეტრის ძელაკი პლატინისგან დამზადდა და 1799 წლის 22 ივლისს წარედგინა საფრანგეთის საკანონმდებლო ასამბლეას. ბარსელონის წინააღმდეგობამ ფრანკოს სახელმწიფო გადატრიალებისადმი (coup d'état), რესპუბლიკური მთავრობის დამხობის შემდეგ, მძიმე შედეგები მოიტანა. გაუქმდა კატალონიის ავტონომიური ისნტიტუტები[36] და საზოგადოებრივ ცხოვრებაში აიკრძალა კატალანური ენის გამოყენება. მიუხედავად გამანადგურებელი სამოქალაქო ომისა, ბარსელონა ქვეყნის მეორე უმსხვილეს ქალაქად დარჩა, იმ რეგიონის შუაგულში, რომელიც შედარებით ინდუსტრიალიზებული და აყვავებული იყო. ამ ყველაფერმა შედეგად ის მოიტანა, რომ დაიწყო მსხვილმასშტაბიანი იმიგრაცია ესპანეთის ღარიბი რეგიონებიდან (განსაკუთრებით ანდალუსიიდან, მურსიიდან და გალისიიდან), რაც სწრაფ ურბანიზაციაში გადაიზარდა. 1975 წელს დიქტატორი ფრანკო გარდაიცვალა და ესპანეთში დემოკრატიზაციის პერიოდი დაიწყო. ცვლილებებისადმი მოთხოვნა ბარსელონაში განსაკუთრებით ძლიერი იყო, რომელიც მიიჩნევდა, რომ ფრანკოს ორმოცწლიანი მმართველობისას ის რესპუბლიკური მთავრობისადმი მხარდაჭერისთვის იყო დასჯილი. 1977 წლის 11 სექტემბერს, ბარსელონის ქუჩებში კატალონიის ავტონომიის აღდგენის მოთხოვნით მილიონზე მეტმა ადამიანმა მშვიდობიანი დემონსტრაცია გამართა. მოთხოვნა ერთ თვეზე ნაკლებ პერიოდში დაკმაყოფილდა. 1992 წელს ბარსელონამ ზაფხულის ოლიმპიური თამაშებს უმასპინძლა, რაც ქალაქს გამოცოცხლებაში დაეხმარა.[37] გეოგრაფია ბარსელონა იბერიის ნახევარკუნძულის ჩრდილო-აღმოსავლეთ სანაპიროზე მდებარეობს, ხმელთაშუა ზღვაზე, დაახლოებით 5 კმ სიგანის ვაკეზე, რომელიც შემოსაზღვრულია სერა-დე-კოლსეროლის ქედით, სამხრეთ-დასავლეთიდან მდინარე ლობრეგატით და ჩრდილოეთიდან მდინარე ბესოსით.[38] ვაკის ფართობი 170 კმ2-ია,[38] საიდანაც ბარსელონას 101 კმ2 უჭირავს.[39] ქალაქი პირენეის მთებიდან, კატალონია-საფრანგეთის საზღვრიდან 120 კმ-ით სამხრეთით მდებარეობს. ბარსელონას გადმოჰყურებს 512 მ სიმაღლის ტიბიდაბოს მთა, საიდანაც ქალაქის გასაოცარი ხედი იშლება.[40] მთაზე აღმართულია 288,4 მ სიმაღლის სატელეკომუნიკაციო ანძა, რომელიც ქალაქის თითქმის ყველა კუთხიდან ჩანს. ბარსელონას სერავენ პატარა ბორცვები, რომელთა უმრავლესობაც ურბანიზებულია. ამ ბორცვების სახელები ჰქვიათ მათზე გაშენებულ დასახლებებს, მაგალითად ელ-კარმელი (267 მ), პუტშეტი (181 მ) და როვირა (261 მ). სამხრეთ-აღმოსავლეთით მდებარე მონჟუიკის ფერდობი ნავსადგურს გადაჰყურებს. ეს ციხესიმაგრე XVII-XVIII საუკუნეში აღმართეს ქალაქის კონტროლის მიზნით. დღეისათვის, ციხესიმაგრე მუზეუმს წარმოადგენს, მონჟუიკი კი რამდენიმე სპორტულ და კულტურულ ღონისძიებას მასპინძლობს, ასევე განთავსებულია ბარსელონის უდიდესი პარკი და ბაღები. ქალაქს ჩრდილოეთით ესაზღვრება სანტა-კოლომა-დე-გრამენტისა და სანტა-ადრია-დე-ბესოსის მუნიციპალიტეტები, აღმოსავლეთით — ხმელთაშუა ზღვა, სამხრეთით — ელ-პრატ-დე-ლობერგატისა და ლ'ოსპიტალეტ-დე-ლობერგატის მუნიციპალიტეტები, სამხრეთით — სან-ფელიუ-დე-ლობერგატის, სან-ჟუტ-დესვერნის, ესპლუგეს-დე-ლობერგატის, სან-კუგატ-დელ-ვალესის, დასავლეთით კი მონტაკადა-ი-რეშაკის მუნიციპალიტეტები. კლიმატი ბარსელონაში კლიმატი ხმელთაშუაზღვიურია[41] (Köppen climate classification: Csa),[42] (კიოპენის კლიმატის კლასიფიკაციით), რბილი, ტენიანი ზამთრითა და თბილი, მშრალი ზაფხულით. საშუალო წლიური ტემპერატურა დღისით 20 °C (68 °F)-ია, ღამით კი 11 °C (52 °F). ზღვის საშუალო წლიური ტემპერატურაა 18 °C (64 °F). ყველაზე ცივი თვეა იანვარი — ტემპერატურა დღის განმავლობაში 8 - 17 °C (46 - 63 °F)-ია, ღამით — 2 - 10 °C (36 - 50 °F), ზღვის საშუალო ტემპერატურა კი 13 °C (55 °F).[43] ყველაზე თბილი თვეა აგვისტო, ამ დროს ტემპერატურა დღის მანძილზე 25 - 31 °C (77 - 88 °F)-ია, ღამის დაახლოებით 20 °C (68 °F), ზღვის საშუალო ტემპერატურა კი 25 °C (77 °F).[43] როგორც წესი, ზაფხულის საკურორტო სეზონი დაახლოებით ექვს თვეს გრძელდება, მაისიდან ოქტომბრამდე. ორი თვე — აპრილი და ნოემბერი გარდამავალია; ტემპერატურა ზოგჯერ 20 °C (68 °F)-ს აჭარბებს, საშუალო ტემპერატურა კი დღისით 17–18 °C (63–64 °F)-ია, ღამით — 8–9 °C (46–48 °F). ყველაზე ცივი თვეებია დეკემბერი, იანვარი და თებერვალი, როდესაც საშუალო ტემპერატურა დღისით 14 °C (57 °F)-ია, ღამით კი 5 °C (41 °F). ტემპერატურის დიდი მერყეობა იშვიათია, ისიც ძირითადად ზაფხულის თვეებში. მზის ნათების ხანგრძლივობა წლის მანძილზე 2,524 სთ-ია, 138 (საშუალოდ 4,5 სთ დღეში) დეკემბერში და 310 (საშუალოდ 10 სთ დღეში) ივლისში.[44] ძირითადი ღირსშესანიშნაობები ბარსელონის ძველი ქალაქის ცენტრია ბარი-გოტიკი (კატალ. Barri Gòtic - გოთური კვარტალი). მრავალი შენობა შუა საუკუნეებით თარიღდება, ზოგიერთი კი ქალაქის რომაულ დასახლებამდელ პერიოდს მიეკუთვნება. 1885-1950 წლებში განვითარებულმა კატალონიური მოდერნიზმის არქიტექტურამ (დაკავშირებულია დანარჩენ ევროპაში არტ-ნუვოს სახელით ცნობილ მოძრაობასთან) ბარსელონას მნიშვნელოვანი მემკვიდრეობა შესძინა. რამდენიმე მათგანი შესულია იუნესკოს მსოფლიო მემკვიდრეობის ძეგლთა სიაში. განსაკუთრებით აღსანიშნავია არქიტექტორ ანტონიო გაუდის ქმნილებები, რომელთა ნახვაც მთელს ქალაქშია შესაძლებელი. მისი საქვეყნოდ განთქმული ნამუშევარია უზარმაზარი, მაგრამ ბოლომდე დაუმთავრებელი ეკლესია — საგრადა ფამილია, რომელიც 1882 წლიდან მშენებარე მდგომარეობაში იმყოფება და დღემდე ფინანსდება კერძო დონორების მიერ. 2007 წლის გათვლებით, მშენებლობა 2026 წელს უნდა დასრულდეს. ბარსელონაში მდებარეობდა ლუდვიგ მის ვან დერ როეს ბარსელონის პავილიონი. იგი 1929 წლის საერთაშორისო გამოფენისთვის გერმანიის სახელით დაპროექტდა. ის განთქმული შენობაა, რომელიც თანამედროვე არქიტექტურას განასახიერებს როგორც ვან დერ როეს აფორიზმების ხორცშესხმას — „ნაკლები უფრო მეტია“ და „ღმერთი დეტალებშია“. ბარსელონის პავილიონი დროებით სტრუქტურას წარმოადგენდა და აგებიდან ერთ წელზე ნაკლებ დროში, 1930 წელს დაშალეს. დღეს ბარსელონაში იგი კვლავაც დგას, ოღონდ 1986 წელს ესპანელი არქიტექტორების მიერ შექმნილი. 1999 წელს, ბარსელონამ თავისი არქიტექტურისთვის ბრიტანეთის არქიტექტორთა სამეფო ინსტიტუტის (RIBA) სამეფო ოქროს მედალი მიიღო.[46] ეს ერთადერთი შემთხვევაა (2012 წლისთვის), როდესაც გამარჯვებული ქალაქია და არა კონკრეტული არქიტექტორი. მსოფლიო მემკვიდრეობის ძეგლები ბარსელონის რამდენიმე ძეგლი იუნესკოს მსოფლიო მემკვიდრეობის სიაშია შეტანილი: ისტორიული ნაგებობები და მონუმენტები - საგრადა ფამილია — ბარსელონის საერთაშორისო სიმბოლო - კატალონიური მუსიკის სასახლე და სანტ-პაუს ჰოსპიტალი — დააპროექტა ლუის დომენიკ ი მონტანერმა, 1997 წლიდან შესულია იუნესკოს მსოფლიო მემკვიდრეობის ძეგლთა სიაში - ანტონიო გაუდის ნამუშევრები, მათ შორის გუელის პარკი, გუელის სასახლე, კასა-მილა, კასა-ვისენსი, საგრადა ფამილია, კასა-ბალიო. პირველი სამი ნამუშევარი 1984 წლიდან იუნესკოს სიაშია, დანარჩენი ოთხი კი 2005 წელს დაემატა. - წმინდა ეულალიას საკათედრო ტაძარი - სანტა-მარია-დელ-მარის ეკლესია (გოტიკური) - სანტ-პაუ-დელ-კამპის ეკლესია - პალაუ-რეიალ-მაიორი — ბარსელონის გრაფებისა და არაგონის მეფეების შუა საუკუნეების რეზიდენცია - ქრისტეფორე კოლუმბის მონუმენტი - ტრიუმფალური თაღი, 1888 წ. მუზეუმები ბარსელონა მუზეუმების განსაკუთრებით დიდი რაოდენობით გამოირჩევა, რომლებიც სხვადასხვა ადგილებშია განლაგებული და სხვადასხვა პერიოდებს მიეკუთვნება. კატალონიის ხელოვნების ეროვნული მუზეუმი საქვეყნოდაა ცნობილი თავისი რომანული ხელოვნების ნიმუშებით, ბარსელონის თანამედროვე ხელოვნების მუზეუმი კი ფოკუსირდება 1945 წლის შემდგომ კატალონიურ და ესპანურ ხელოვნებაზე. მსოფლიო მასშტაბით ცნობილ ხელოვანთა კოლექციებს ფლობენ ჟოანა მიროს ფონდი, პიკასოს მუზეუმი და ანტონიო ტაპიესის ფონდი. რამდენიმე მუზეუმი მოიცავს ისტორიისა და არქეოლოგიის ნიმუშებს, მაგალითად ქალაქის ისტორიის მუზეუმი, კატალონიის ისტორიის მუზეუმი, კატალონიის არქეოლოგიის მუზეუმი, ბარსელონის საზღვაო მუზეუმი და კერძო მფლობელობაში მყოფი ეგვიპტური მუზეუმი. განსაკუთრებით თავისებურია ბარსელონის ეროტიკული მუზეუმი, სამეცნიერო კოსმოკაიშის მუზეუმმა კი 2006 წელს ევროპის წლის მუზეუმის ჯილდო მიიღო. პარკები ბარსელონას 68 მუნიციპალური პარკი გააჩნია, რომელთაგან 12 ისტორიული პარკია, 5 თემატური, 45 ურბანული და 6 ტყის პარკი.[47] ისინი რანჟირდება დაწყებული მიკრო ზომიდან, დამთავრებული ფართო რეკრეაციულ არეალებამდე. ურბანული პარკები ქალაქის 10 %-ს მოიცავენ (549,7 ჰა).[39] პარკების საერთო ფართობი ყოველწლიურად 10 ჰექტრით იზრდება,[48] პროპორციით პარკის 18.1 მ2 ერთ მოსახლეზე.[49] ბარსელონის პარკებს შორის, უდიდესია 203 ჰა ფართობის მონჟუიკი, რომელიც ამავე სახელწოდების მთაზე მდებარეობს. მას მოსდევს პარკ-დე-სიუტადელა (რომელსაც ძველი სამხედრო ციტადელის ტერიტორია უჭირავს და სადაც განთავსებულია კატალონიის პარლამენტის შენობა, ბარსელონის ზოოპარკი და რამდენიმე მუზეუმი), გინარდოს პარკი (19 ჰა), გაუდის დაპროექტებული გუელის პარკი (17.2 ჰა), ორენეტის ციხესიმაგრის პარკი (17.2 ჰა), დიაგონალ-მარის პარკი (13.3 ჰა), ნოუ-ბარისის ცენტრალური პარკი (13.2 ჰა), კან-დრაგოს სპორტული პარკი და პობლენოუს პარკი (ორივე ერთად 11.9 ჰა), ასევე ლაბირინთის პარკი (9.10 ჰა), რომელსაც სახელი მის შემადგენლობაში მყოფი ლაბირინთისგან ეწოდა. გარდა ამისა, ქალაქში ასევე არსებობს რამდენიმე უფრო მცირე პარკი, მაგალითად პარკ-დე-ლეს-აიგუესი (2 ჰა). ქალაქის საზღვრებში ასევე ექცევა კოლსეროლის პარკი. ბარსელონიდან 1 სთ სამანქანო გზის მანძილზე მდებარეობს ევროპის უდიდესი გასართობი პარკი პორტ-ავენტურა, რომელსაც ყოველწლიურად 3 000 000 მნახველი ჰყავს.[50] პლაჟები ბარსელონის პლაჟი პირველ ადგილზეა მსოფლიოს ქალაქების პლაჟების ათეულში, რომელიც National Geographic-მა[51] და Discovery Channel-მა[52] შეადგინეს. ბარსელონა შვიდ პლაჟს მოიცავს, რომელთა საერთო სიგრძეც 4,5 კმ-ია. ყველაზე დიდი, ძველი და ხალხმრავალია სანტა-სებასტიისა და ბარსელონეტის პლაჟები, რომელთა სიგრძე 1 100 მეტრია.[39] პორტ-ოლიმპიკი მათ სხვა პლაჟებისგან გამოყოფს, ისეთებისგან, როგორებიცაა ნოვა-იკარია, ბოგატელი, მარ-ბელია, ნოვა-მარ-ბელია და ლევანტი. ეს პლაჟები, ქალაქის რესტრუქტურიზაციის შედეგად გაიხსნა, 1992 წლის ზაფხულის ოლიმპიური თამაშების მასპინძლობის სამზადისისას, რა დროსაც დანგრეულ იქნა სამრეწველო საწარმოთა დიდი რიცხვი. დღეისათვის, პლაჟის ქვიშა ხელოვნურად იყრება, რადგან შტორმები რეგულარულად რეცხავს დიდი რაოდენობით მასალას. 2004 წლის კულტურის საყოველთაო ფორუმის წყალობით, ქალაქს სანაპირო ზოლის უკიდურეს აღმოსავლეთ ნაწილში დარჩა ბეტონიანი საბანაო ზონა. დემოგრაფია ბარსელონის ქალაქის საბჭოს მონაცემებით, ქალაქის მოსახლეობა 2006 წლის 1 ივნისისთვის 1 673 075 ადამიანს შეადგენდა,[53] მთლიანად ურბანული არეალის კი 4 210 000-ს, ზოგადად ბარსელონის მეტროპოლიურ არეალში კი 5083 000 ადამიანი სახლობს.[54] მოსახლეობის სიმჭიდროვე 15 779-ს უდრიდა კმ2-ზე[55] და ყველაზე მჭიდროდ დასახლებული რაიონი იყო ეშამპლე. მოსახლეობის 62 % დაბადებულია კატალონიაში, 23,5 % დანარჩენ ესპანეთში. მოსახლეობის 13,9 % დაბადებულია სხვა ქვეყანაში; ეს მაჩვენებელი 2001 წლის შემდეგ გასამმაგებულია (შეადგენდა 3,9 %-ს[39]). მათი უმრავლესობა ჩამოსულია ეკვადორიდან, პერუდან, მაროკოდან, კოლუმბიიდან, არგენტინიდან, პაკისტანიდან და ჩინეთიდან.[56] როგორც ოფიციალური ენა, ესპანურს ბარსელონაში ყველა თავისუფლად ფლობს. ასევე, 95%-ს ესმის კატალანური ენა, რომელზეც ლაპარაკი 74,6%-ს შეუძლია, 75%-ს კითხვა, 47,1%-ს წერა.[57] მიუხედავად იმისა, რომ პროვინციის აბსოლუტური უმრავლესობა რომანულ-კათოლიკური ეკლესიის მიმდევარია (208 ეკლესია), ასევე შეინიშნება სხვადასხვა რელიგიური ჯგუფები, მაგალითად ევანგელისტები (ძირითადად ბოშები), იეჰოვას მოწმეები (21 სამეფო დარბაზი), ბუდისტები[58] და, იმიგრაციის დამსახურებით, მუსლიმთა გარკვეული რაოდენობა. 1900 წელს, ბარსელონის მოსახლეობა 533 000 ადამიანს შეადგენდა;[38] რაოდენობა მუდმივად, მაგრამ ნელა მზარდი იყო 1950 წლამდე, როდესაც ქალაქმა ესპანეთის სხვა ნაკლებ ინდუსტრიალიზებული ნაწილების მოსახლეობის შთანთქმა 008000 დაიწყო. 1979 წელს, ბარსელონის მოსახლეობამ 1 906 998 ადამიანს მიაღწია; ტენდენცია 1980-1990-იან წლებში დავარდა, როდესაც ბარსელონის მეტროპოლიურ არეალში განაპირას მდებარე ქალაქის მაცხოვრებლებმაც მიაღწიეს ცხოვრების მაღალ დონეს. ტენდენციამ პიკს 2000 წელს მიაღწია, როდესაც მოსახლეობა 1 496 266 ადამიანი დარჩა, მაგრამ ამ ეტაპიდან რიცხვმა კვლავ ზრდა იწყო, რადგან ბინებზე ფასების ზრდის გამო ახალგაზრდებმა დაბრუნება იწყეს.[59] მოსახლეობის სიმჭიდროვე შენიშვნა: ტექსტი მთლიანად ეყრდნობა ქალაქის საბჭოს მიერ წარმოებულ მუნიციპალურ სტატისტიკურ მონაცემებს. ბარსელონა ევროპის ერთ-ერთი ყველაზე მჭიდროდ დასახლებული ქალაქია. 2008 წლისთვის, ქალაქის საბჭოს გაანგარიშებით, 102,2 კმ2 ფართობის მუნიციპალიტეტში 1 628 090 ადამიანი სახლობდა და შესაბამისად, ერთ კვადრატულ კილომეტრზე სიმჭიდროვე საშუალოდ 15 926 ადამიანს შეადგენდა. ბარსელონის შემთხვევაში, მიწის გადანაწილება უკიდურესად არათანაბარია. მუნიციპალიტეტის ნახევარი, 50,2 კმ2, რომელიც მუნიციპალიტეტის განაპირას მდებარეობს, ათი ყველაზე მეჩხრად დასახლებულ უბანს მოიცავს, სადაც ქალაქის მოსახლეობის 10 % სახლობს, ასევე დაუსახლებელ სამრეწველო არეალ სონა-ფრანკასა და მონჟუიკის ტყის პარკს. დანარჩენი 90 % ანუ 1,5 მლნ-ზე ნაკლები ადამიანი დარჩენილ 52 კმ2-ზე სახლობს, სადაც სიმშიდროვე 28 500 კაცია კმ2-ზე. ქალაქის 73 კვარტალიდან, 45-ში სიმჭიდროვე 20 000 ადამიანზე მეტია, საერთო მაჩვენებლით კი 38,6 კმ2-ზე 1 313 424 მცხოვრებია და სიმჭიდროვე 33 987-ს შეადგენს. 30 ყველაზე მჭიდროდ დასახლებულ კვარტალში, რომლებიც ქალაქის ტერიტორიის მხოლოდ 22,7 %-ს იკავებენ, მთლიანი მოსახლეობის 57,5% ცხოვრობს ან სხვა სიტყვებით, 936 406 ადამიანის სიმჭიდროვე 40 322 კაცია კმ2-ზე. ქალაქის ყველაზე მჭიდროდ დასახლებული ნაწილია ლა-საგრადა-ფამილიის კვარტლის გარშემო მდებარე კვარტლები, სადაც ერთმანეთის გვერდიგვერდ მდებარეობს ქალაქის ოთხი ყველაზე მჭიდროდ დასახლებული კვარტალი, რომლებშიც მოსახლეობის სიმჭიდროვე 50 000 კაცია კმ2-ზე. ეკონომიკა ზოგადი ინფორმაცია ბარსელონის მეტროპოლიურ არეალში ცხოვრობს სამხრეთ ევროპაში ყველაზე მდიდარი ხალხის 66% მშპ (მუპ) €30 300 მაჩვენებლით ერთ სულ მოსახლეზე, რაც ევროკავშირის საშუალო მაჩვენებელზე 21%-ით მეტია. მეტროპოლიური არეალის მთლიანი შიდა პროდუქტი $177 მილიარდია (მე-4 უმდიდრესი მშპ-ის მიხედვით ევროკავშირში და 35-ე მსოფლიოში), რაც $35 975-ის ექვივალენტურია ერთ სულ მოსახლეზე (44 %-ით მეტი ევროკავშირის საშუალო მაჩვენებელზე).[13] ევროსტატის თანახმად, თვითონ ქალაქ ბარსელონის მშპ ერთ სულ მცხოვრებზე €80 894-ია. გარდა ამისა, ბარსელონა ევროპის მე-4 საუკეთესო ბიზნეს ქალაქი და ყველაზე სწრაფად განვითარებადი ევროპული ქალაქია 17%-იანი წლიური გაუმჯობესებით. აგრეთვე, მსოფლიო კომერციის ცენტრებს შორის, მას მეორე ადგილი უკავია ეკონომიკური სტაბილურობის მხრივ.[19] ბარსელონას ვაჭრობის საკმაოდ ხანგრძლივი ტრადიციები გააჩნია. ნაკლებ ცნობილია, რომ რეგიონი ერთ-ერთი პირველი იყო კონტინენტურ ევროპაში, რომელმაც ინდუსტრიალიზაცია დაიწყო, რასაც დასაბამი მისცა 1780-იან წლებში ტექსტილთან დაკავშირებულმა სამუშაოებმა, რაც ყველაზე მეტად XIX საუკუნის შუა წლებში მოძლიერდა. ამის შემდეგ, მის ისტორიაში მანუფაქტურა უდიდეს როლს თამაშობდა. ბარსელონაში არსებობს საფონდო ბირჟა ბორსა დე ბარსელონა (Borsa de Barcelona). იგი ყველაზე მნიშვნელოვანი საფონდო ბირჟაა იბერიის ნახევარკუნძულის ჩრდილო-აღმოსავლეთ ნაწილში. კომერციული ბაზარი და გამოფენები შემოქმედებით ხელოვნებასა და ხელოსნობის ტრადიციებზე დაყრდნობით, ბარსელონა დღეისათვის ცნობილია თავის მოწინავე ინდუსტრიული დიზანინით. გააჩნია რამდენიმე საკონგრესო დარბაზი, რომელთა შორის აღსანიშნავია ფირა-დე-ბარსელონა — მეორე უდიდესი სავაჭრო საქონლის გამოფენა ევროპაში,[60] რომელიც ყოველწლიურად უფრო და უფრო დიდი რაოდენობის ეროვნულ და საერთაშორისო ღონისძიებებს მასპინძლობს. ფირა-დე-ბარსელონის ფართობი 405 000 მ2-ია (41 ჰა), რაშიც არ შედის ევროპის მოედნის გრან-ვია ცენტრი. თუმცა უნდა აღინიშნოს, რომ ეკონომიკურმა კრიზისებმა და ღრმა ჩავარდნებმა ბიზნესის სფეროში, მნიშვნელოვნად დააზარალა ქალაქის, როგორც ყრილობათა ცენტრის პოზიცია.[61] პორტ-ველის ნავსადგურში მდებარეობს მნიშვნელოვანი ბიზნეს-ცენტრი — ბარსელონის მსოფლიო სავაჭრო ცენტრი. ტურიზმი ბარსელონა მე-16 ყველაზე მონახულებადი ქალაქია მსოფლიოში და მე-4 ევროპაში პარიზის, ლონდონისა და რომის შემდეგ და ყოველწლიურად მას რამდენიმე მილიონი მნახველი სტუმრობს.[11] ბარსელონა საერთაშორისო მასშტაბით აღიარებული ტურისტული დესტინაციაა, მრავალრიცხოვანი რეკრეაციული არეალით, ერთ-ერთი საუკეთესო პლაჟებით მსოფლიოში,[51][52] რბილი, თბილი კლიმატითა და ისტორიული მონუმენტებით, მათ შორის იუნესკოს მსოფლიო მემკვიდრეობის ძეგლებით, კარგი ხარისხის სასტუმროებითა და განვითარებული ტურისტული ინფრასტრუქტურით. ამავე დროს, ქალაქს თავის მოსახლეობაზე დაახლოებით სამჯერ მეტი მნახველი სტუმრობს. წარმოების სექტორი ბარსელონა ვეროპის მნიშვნელოვანი ავტომწარმოებელი ცენტრია. მის ერთ-ერთ გარეუბანში მდებარეობს ესპანეთის უმსხვილესი საავტომობილო ფირმა SEAT-ის სათავო ოფისი და მსხვილი საწარმო. ქალაქის ლოჯისტიკურ და ინდუსტრიულ არეალში ასევე ფუნქციონირებს კომპანია ნისანის ქარხანა.[62] ისევე როგორც სხვა თანამედროვე ქალაქებში, ბარსელონაშიც, დიდი ისტორიის მქონე წარმოების სექტორის დომინანტი როლი თანდათან მომსახურების სფერომ ჩაანაცვლა, თუმცა იგი კვლავ საკმაოდ მნიშვნელოვანი რჩება. დღეისათვის, წარმოების მთავარი დარგებია: ტექსტილი, ქიმიკატები, ფარმაცევტული ნაწარმი, ძრავები, ელექტრონიკა, ბეჭდვა, ლოჯისტიკა, ტელეკომუნიკაციები და ა. შ. მოდა ტექსტილის ინდუსტრიაში არსებული ტრადიციული გამოცდილება, ბარსელონას აიძულებს იბრძოლოს მოდის მთავარ ცენტრად გახდომისთვის. 2000 წლის ზაფხულში, ქალაქში პრესტიჟულმა ურბანულმა მოდის ბაზრობა Bread & Butter-მა დაიდო ბინა, მაგრამ 2009 წელს ცნობილი გახდა, რომ ის ბერლინში გადადიოდა.[63][64] ეს ბარსელონისთვის სასტიკი დარტყმა იყო, რადგან ამ ბაზრობას სამდღიანი გახსნით ქალაქისთვის €100 ევრო მოჰქონდა.[65] ადგილი ჰქონდა ბარსელონის მოდის დედაქალაქად ქცევის მრავალ მცდელობას. წელიწადში ორჯერ აქ იმართება მოდის შოუ The Brandery. მიუხედავად ამ ყველაფრისა, ბარსელონა მხოლოდ მე-7 ყველაზე მნიშვნელოვანი მოდის დედაქალაქია.[17] მმართველობა და ადმინისტრაციული დაყოფა ბარსელონა 41 წევრისაგან შემდგარი ქალაქის საბჭოს მიერ იმართება, რომლებიც 4 წლიანი ვადით, პირდაპირი არჩევნების გზით აირჩევიან. როგორც ესპანეთის სიდიდით მეორე ქალაქში, ბარსელონაში მოქმედებს სპეციალური მუნიციპალური კანონი (Carta Municipal). ამ კანონის პირველი ვერსია 1960 წელს მიიღეს, მაგრამ მოგვიანებით შეასწორეს, ამჟამინდელი ვერსია კი 2006 წლის მარტში იქნა მიღებული.[66] ამ კანონის თანახმად, ბარსელონის ქალაქის საბჭო ორ დონედ იყოფა: პოლიტიკურ დონედ, არჩეულ საბჭოს წევრებთან ერთად და აღმასრულებელ დონედ, რომელიც ახორციელებს პროგრამებს და აღასრულებს პოლიტიკური დონის მიერ მიღებულ გადაწყვეტილებებს.[67] ამ კანონით, ადგილობრივი მთავრობა სპეციალურ ურთიერთობაში შედის ცენტრალურ მთავრობასთან; ასევე მერს იგი მუნიციპალურ აღმასრულებელ კომისიაში ფართო პრეროგატივებს აძლევს.[68] ამავე კანონის საფუძველზე, ქალაქის საბჭოს ძალაუფლება ვრცელდება ტელეკომუნიკაციებზე, ქალაქში არსებულ გადაზიდვებზე, საგზაო და საზოგადოებრივ უსაფრთხოებაზე. ეს კანონი ქალაქის ხაზინას სპეციალურ ეკონომიკურ რეჟიმს აძლევს, ქალაქის საბჭოს კი ვეტოს უფლებას, რომლის ბედსაც შემდეგ ცენტრალური ხელისუფლება გადაწყვეტს, მაგრამ ამას საბჭოსგან მაინც დადებითი მოხსენება ესაჭიროება.[66] აღმასრულებელი შტოა სამთავრობო კომისია (Comissió de Govern), რომელიც 24 წევრისგან შედგება; მას მერი ხელმძღვანელობს 5 მოადგილესა და საბჭოს 17 წევრთან და 5 არაარჩეულ წევრთან ერთად.[69] პლენარულ სხდომას, რომელიც 41 წევრისგან შედგება, გააჩნია სათათბირო, დაგეგმვითი, სარეგულაციო და ფისკალური აღმასრულებელი ფუნქციები.[70] ქალაქის საბჭოს კომისიებს (Commissions del Consell Municipal) თავიანთ იურისდიქციის ქვეშ აღმასრულებელი და მაკონტროლებელი ფუნქციები გააჩნია. ისინი რამდენიმე წევრისგან შედგება, იმის პროპორციულად, თუ რამდენი წევრი ჰყავს ამა თუ იმ პარტიას პლენარულ სესიაზე.[71] ქალაქის საბჭოს იურისდიქცია ვრცელდება ქალაქის დაგეგმვაზე, სატრანსპორტო სისტემაზე, მუნიციპალურ ხარჯებზე, საგზაო უსაფრთხოებაზე, რომელსაც მუნიციპალური პოლიცია (Guàrdia Urbana) ახორციელებს, ბაღებზე, პარკებსა და გარემოზე, შესაძლებლობებზე (როგორებიცაა სკოლები, საბავშვო ბაღები, სპორტული ცენტრები, ბიბლიოთეკები და ა. შ.), კულტურაზე, ახალგაზრდობასა და სოციალურ კეთილდღეობაზე. ზოგიერთი ამ კომპეტენციათაგან ექსკლუზიური არაა და კატალონიის გენერალიტეტთან ან ესპანეთის ცენტრალურ ხელისუფლებასთან იყოფს. აღმასრულებელ შტოს ხელმღვანელობს უმაღლესი მუნიციპალური ოფიცერი, რომელიც მერის წინაშეა პასუხისმგებელი. იგი დეპარტამენტებისგან შედგება, რომლებიც სამართლებრივად ქალაქის საბჭოს ნაწილია და ორ ტიპის ორგანიზაციებად იყოფა: ავტონომიურ საჯარო დეპარტამენტებად და საზოგადოებრივ კომპანიებად.[72] ქალაქის საბჭო განთავსებულია პლასა-დე-სან-ხაიმეზე, კატალონიის გენერალიტეტის შენობის მოპირდაპირედ. ესპანეთის დემოკრატიისკენ გარდამავალ გზაზე, ბარსელონას კატალონიის სოციალისტური პარტია (PSC) მართავდა აბსოლუტური უმრავლესობით, შემდეგ კი კოალიციით რესპუბლიკელ-მემარცხენეებთან (ERC) და კატალონიის ინიციატივა — მწვანეებთან (ICV) ერთად. 2007 წლის მაისის არჩევნების შემდეგ, ERC-მა არ განაახლა კოალიციური შეთანხმება PSC-მა უმცირესობის კოალიცია შექმნა ICV-სთან. 32 წლის შემდეგ, 2011 წლის 22 მაისს, პარტია „კონვერგენცია და ერთობამ“ (CiU) მუნიციპალურ არჩევნებში უმრავლესობა, 15 ადგილი მოიპოვა, PSC-მა 11, სახალხო პარტიამ 8, ICV-მა 5 და ERC-მა 2. რაიონები 1987 წლიდან ქალაქი დაყოფილია 10 ადმინისტრაციულ რაიონად, თითოეულ მათგანს გააჩნია საკუთარი საბჭო, რომელსაც ქალაქის საბჭო ხელმძღვანელობს. თითოეული რაიონის საბჭორ წევრთა რაოდენობა დამოკიდებულია ამ რაიონის მმართველ პარტიათა ხმებზე, ამიტომ, რაიონი უფრო მეტად საბჭოს წევრების მიერ იმართება, ვიდრე აღმასრულებელი საბჭოს მიერ. რაიონები ძირითადად ისტორიულ დაყოფას ეფუძნება. რამდენიმე რაიონი ყოფილ ქალაქებს წარმოადგენს, რომლებიც XVIII-XIX საუკუნეებში ბარსელონამ მიიერთა; ისინი დღემდე ინარჩუნებენ თავიანთ განსხვავებულ მახასიათებლებს. რაიონებს ოფიციალური სახელები კატალანურ ენაზე ჰქვიათ. განათლება ბარსელონას საჯარო უნივერსიტეტების უმაღლესი განათლების კარგად განვითარებული სისტემა გააჩნია. მათ შორის უმთავრესია ბარსელონის უნივერსიტეტი — მსოფლიო მასშტაბით ცნობილი კვლევითი და სასწავლო ინსტიტუტი მის გარშემო არსებული კამპუსებით. ბარსელონაში ასევე ფუნქციონირებს კატალონიის პოლიტექნიკური უნივერსიტეტი, ახლადდაარსებული პომპეუ-ფაბრის უნივერსიტეტი და კერძო სექტორში 1957 წელს დაარსებული EADA-ის ბიზნეს-სკოლა, რომელიც ბარსელონის პირველი ინსტიტუცია გახდა ბიზნეს-საზოგადოებისთვის მენეჯერთა მომზადების სფეროში. IESE ბიზნეს-სკოლა, ისევე როგორც უმსხვილესი კერძო საგანმანათლებლო ინსტიტუცია — რამონ ლიულის უნივერსიტეტი, აერთიანებს საერთაშორისო პრესტიჟულ სკოლებსა და ინსტიტუტებს, ისეთებს, როგორებიცაა ESADE ბიზნეს-სკოლა. ქალაქის მეტროპოლიურ არეალ ბალატერაში მდებარეობს სხვა საჯარო, კატალონიის ავტონომიური უნივერსიტეტი. ბარსელონაში ასევე ფუნქციონირებს კერძო, ინტერნეტ-ცენტრირებული ღია უნივერსიტეტი — კატალონიის ღია უნივერსიტეტი. ქალაქს გააჩნია საჯარო სკოლების ქსელი, საბავშვო ბაღებიდან უმაღლეს სკოლებამდე, რომლებიც ქალაქი საბჭოს დაქვემდებარებაში მყოფი კონსორციუმის მეთვალყურეობის ქვეშ იმყოფება. ასევე ფუნქციონირებს მრავალი კერძო სკოლა, მათ შორის ზოგიერთი რომანულ-კათოლიკური. ამგვარი სკოლების უმრავლესობა საჯარო სუბსიდიებს იღებს, ინსპექტირდება საჯარო მმართველობის მიერ და ვალდებულნი არიან მიჰყვნენ იგივე სახელმძღვანელოების კურიკულუმს, რასაც საჯარო სკოლები, მიუხედავად ამისა, იქ სწავლა მაინც ფასიანია. escoles concertades-ს სახელით ცნობილი სკოლები განსხვავდება იმ სკოლებისაგან, რომლებიც მთლიანად კერძო სუბსიდირებაზე არიან (escoles privades) საჯარო სკოლებსა და escoles concertades-ის ტიპის სკოლებში, სწავლების ენა კატალანურია, რასაც კატალანური განათლების 2009 წლის აქტი ითვალისწინებს. ესპანური შეიძლება გამოყენებულ იქნას ესპანური ენისა და ლიტერატურის მასწავლებლების მიერ, ასევე სხვა უცხო ენები მათი მასწავლებლების მიერ. უცხო ენის სასწავლებლად (ძირითადად ინგლისურის) ზოგიერთმა სკოლამ ნაწილობრივ ექსპერიმენტული პროგრამა ჩაუშვა, რაც სასკოლო დღის მაქსიმუმ 30%-ს არ უნდა აღემატებოდეს. არა საწარო სკოლებს ან escola concertada-ებს შეუძლიათ შესთავაზონ 50%-იანი ან მთლიანად ექსპერიმენტული პროგრამები უცხოურ ენებში, მაგრამ არც ერთი საჯარო სკოლა თუ escola concertada არ სთავაზობს საერთაშორისო საბაკალავრო პროგრამებს. კულტურა ბარსელონის კულტურა სათავეს დაახლოებით 2 000 წლის წინ იღებს. იმაზე უფრო მეტ ფართობზე გაშენებული ბარსელონა, ვიდრე დანარჩენი კატალონია, სადაც დომინანტი კატალანური ენაა, ორენოვანი ქალაქია: კატალანურიც და ესპანურიც აქ ორივე ოფიციალური ენაა და მათზე მრავალი ადამიანი საუბრობს. ბარსელონის ერთ-ერთ რაიონში, ცენტრალურ კატალონიაში, ლაპარაკობენ კატალანურად, რომელიც სტანდარტულ კატალანურ ენასთან ყველაზე ახლოსაა. დემოკრატიული პროცესების განვითარებასთან ერთად კატალონიური კულტურა წახალისდა (რომელიც ყველაზე მეტ ზეწოლას ფრანკოს დიქტატორული რეჟიმის დროს განიცდიდა). „გლობალიზაციისა და მსოფლიო ქალაქების შემსწავლელი ჯგუფის“ მიერ ბარსელონა მსოფლიო კლასის ქალაქად დასახელდა.[73] გართობა და საშემსრულებლო ხელოვნება ბარსელონას ცოცხალი მუსიკისა და თეატრალური ღონისძიებების ჩასატარებელი მრავალი ადგილი გააჩნია. მათ შორისაა მთელ მსოფლიოში ცნობილი ლისეუს დიდი საოპერო თეატრი, კ 008000 ტალონიის ეროვნული თეატრი, ლიურეს თეატრი და კატალონიური მუსიკის სასახლე. ბარსელონაში ასევე კატალონიის სიმფონიური ორკესტრი (OBC), რომელიც უდიდესია მთელს ავტონომიურ რეგიონში. 1999 წელს ორკესტრი ახალ შენობაში გადავიდა. ორკესტრი სეზონზე დაახლოებით 75 კონცერტს მართავს.[74] ყოველწლიურად, ქალაქში ორი მნიშვნელოვანი პოპ-მუსიკის ფესტივალი იმართება — სონარ ფესტივალი (Sónar Festival) და პრიმავერა საუნდ ფესტივალი (Primavera Sound Festival). ქალაქში ასევე ყვავის ალტერნატიული მუსიკის სცენა მრავალი ჯგუფით,მათ შორისაა საერთაშორისო ყურადღების მქონე The Pinker Tones.[75] მედია ბარსელონის ორი მთავარი ყოველდღიური გაზეთია El Periódico de Catalunya და La Vanguardia (კატალანური და ესპანური გამოცემები), ხოლო მთავარი ყოველდღიური სპორტული გაზეთებია Sport და El Mundo Deportivo, რომლებსაც იგივე კომპანიები გამოსცემენ. ქალაქში ასევე გამოდის მრავალი პატარა პუბლიკაცია, ისეთები, როგორებიცაა Ara და El Punt Avui (კატალანურად). ასევე, ბარსელონისთვის სპეციალურ გამოცემებს გამოსცემენ ქვეყნის მასშტაბით გამომავალი გაზეთები — El Pais და El Mundo (ორივე ესპანურად), ისევე როგორც სხვა თავისუფალი გაზეთები, მაგალითად 20 minutos და Què. სპორტი ბარსელონას ხანგრძლივი სპორტული ტრადიციები გააჩნია. მან წარმატებით უმასპინძლა 1992 წლის ზაფხულის ოლიმპიურ თამაშებს, ისევე როგორც ფიფა-ს 1982 წლის მსოფლიო საფეხბურთო ჩემპიონატის რამდენიმე მატჩს (ორ სტადიონზე). ასევე, ბარსელონამ უმასპინძლა ევროპის ჩემპიონთა ლიგის ფინალს (1989, 1999 წლებში), ევრობასკეტის ფინალს (1973, 1997), კალათბურთის ევროლიგას (1969, 1998, 2003, 2011), ბალახის ჰოკეიში ევროპის ჩემპიონატის 2003 წლის ფინალს და ჰოკეიში ევროპის ჩემპიონატს 1951, 1954, 1957, 1979 წლებში; ევროპის ძიუდოს ჩემპიონატს 1958 წელს, წყალბურთის ევროპის ჩემპიონატს 1970 წელს, ევროპის აკვალანგისტთა ჩემპიონატს 1970 წელს, ევროპის ტაეკვანდოს ჩემპიონატს 1976 წელს, ევროპის კარატეს ჩემპიონატს 1980 წელს, ევროპის უშუს ჩემპიონატს 1987 წელს, მსოფლიოს ჩემპიონატს დარბაზის ათლეტიზმში 1995 წელს, ფიფა-ს მსოფლიო ჩემპიონატს მინი-ფეხბურთში 1996 წელს, ევროპის პლაჟის ფეხბურთის ჩემპიონატს 2002 წელს, მსოფლიოს აკვალანგისტთა ჩემპიონატს 2003 წელს, ევროპის ბეისბოლის ჩემპიონატს 2007 წელს, ევროპის ათლეტიკის ჩემპიონატს 2010 წელს და ა. შ. ამავე დროს, ბარსელონას 2022 წლის ზამთრის ოლიმპიური თამაშების მასპინძლობა სურს. გახსნის, დახურვის, დაჯილოდებისა და სხვადასხვა შენობის სპორტის ღონისძიებები ბარსელონაში გაიმართება, ღია ცის ქვეშ გასამართი სპორტის სახეობები კი პირენეების კურორტებზე, ძირითადად ლა-მოლინაში.[76] მთელ მსოფლიოშია ცნობილი საფეხბურთო კლუბი ბარსელონა, რომელიც ერთ-ერთი უდიდესი და ამავე დროს მეორე უმდიდრესი საფეხბურთო კლუბია მსოფლიოში.[77] მას 62 ეროვნული და 15 კონტინენტური ჯილდო აქვს მოგებული, მათ შორისაა უეფას ჩემპიონთა ლიგა და ორჯერ ფიფას მსოფლიო საკლუბო ჩემპიონატი. ასევე, იგი მამაკაცთა ერთადერთი კლუბია, რომელსაც ერთ სეზონზე ექვსი ჯილდო აქვს მოგებული. საფეხბურთო კლუბ ბარსელონას ასევე ჰყავს საკალათბურთო კლუბი ბარსელონა, რომელიც ესპანეთის ACB ლიგაში ასპარეზობს; ხელბურთელთა კლუბი ბარსელონა; ჰოკეის კლუბი ასევე ბარსელონა, რომელთაგან ყველას მოგებული აქვთ ევროპის უმაღლესი შეჯიბრებები. კლუბის მუზეუმი მეორე ყველაზე მონახულებადია კატალონიაში. სეზონში ორჯერ, საფეხბურთო კლუბი ბარსელონა და თანაქალაქელი მეტოქე — ესპანიოლი ლა ლიგაში ადგილობრივ დერბის მართავენ. ამავე დროს, დერბის ასევე მართავს კალათბურთის განყოფილება თანაქალაქელ კლუბ ხოვენტუტ ბადალონასთან. ბარსელონას ასევე ჰყავს სხვა დაბალი კატეგორიის კლუბები, მაგალითად ევროპა და სანტ-ანდრეუ. ბარსელონას უეფას სტანდარტების ორი სტადიონი გააჩნია (): საფეხბურთო კლუბ ბარსელონას კამპ-ნოუ — ყველაზე დიდი სტადიონი ევროპაში 100 000 კაციანი ტევადობით და ლუის კომპანისის ოლიმპიური სტადიონი 55 000 კაციანი ტევადობით, რომელიც 1992 წლის ოლიმპიურ თამაშებზეც გამოიყენეს. გარდა ამისა, ქალაქს აქვს სხვა მრავალი შედარებით პატარა სტადიონი, მაგალითად მინი ესტადი 15 000 და ესტადიო ნარსის სალა 7 000-იანი ტევადობით. ბარსელონის გარეუბანშია უეფას სტანდარტების სტადიონი () კორნელია-ელ პრატი 40 000-იანი ტევადობით. ასევე, გარდა პალაუ სანტ ჯორდისა (ტევადობა 12 000–24 000), ქალაქს ორი სხვა სპორტულ-საკონცერტო არენა გააჩნია: პალაუ ბლაუგრანა (7,500) და ბარსელონის სპორტის სასახლე. ბარსელონაში წელიწადის სხვადასხვა დროებში ყოველწლიურად მორბენალთა რამდენიმე შეჯიბრება იმართება: მარტში ბარსელონის მარათონი, სადაც 2010 წელს 10 000-მა სპორტსმენმა მიიღო მონაწილეობა; კურსა დე ბომბერსი აპრილში, კურსე დე ელ კორტე ინგლესი მაისში და ა. შ. ყოველწლიურად, ბარსელონის ტენისის სამეფო გუნდის ბაზაზე იმართება პროფესიონალ ჩოგბურთელთა ასოციაციის ATP 500 ტურის ორმოცდაათწლოვანი შეჯიბრება Barcelona Open. ასევე, ყოველ შობას, ნავსადგურში იმართება შეჯიბრება ცურვაში. ბარსელონის სიახლოვეს, მონტემელოში, კატალონიის წრიული გზა მასპინძლობს ფორმულა ერთის მსოფლიო ჩემპიონატს, ესპანეთის გრან-პრის, ლატალონიის მოტო გრან-პრის, ესპანეთის GT ჩემპიონატს და GP2 სერიებს. ქალაქში ასევე ძალიან პოპულარულია სკეიტბორდინგი (ციგურაობა) და ველოსპორტი. ბარსელონასა და მის მეტროპოლიურ არეალში ათობით კილომეტრების სიგრძის ველო-ტრასებია განლაგებული. ტრანსპორტი აეროპორტები ბარსელონას ემსახურება ელ-პრატის აეროპორტი, რომელიც ქალაქის ცენტრიდან დაახლოებით 17 კმ-ის დაშორებით მდებარეობს. იგი ესპანეთის მეორე უმსხვილესი აეროპორტია, ხოლო ხმელთაშუაზღვისპირეთში — უდიდესი. ის მთავარი კვანძია ავიაკომპანია Vueling Airlines-სა და Spanair-ისათვის, ასევე მასზე ფოკუსირდებიან „იბერია“ და Air Europa. აეროპორტი ძირითადად ემსახურება ადგილობრივ და ევროპულ რეისებს, თუმცა ზოგჯერ ფრენები ხორციელდება ლათინური ამერიკის, აზიისა და აშშ-ისაკენ. აეროპორტი ქალაქთან დაკავშირებულია გზატკეცილით, რეგულარულად დადიან ავტობუსები. 2009 წლის 17 ივნისიდან მომსახურებაში შევიდა ახლადაშენებული ტერმინალი. ქალაქ საბადელის სიახლოვეს ფუნქციონირებს საბადელის პატარა აეროპორტი, სადაც ხორციელდება პილოტთა წვრთნა, აეროტაქსი და პირადი ფრენები. ზოგიერთი დაბალფაისანი ავიახაზები, როგორებიცაა მაგალითად Transavia.com და Ryanair ხირონა-კოსტა-ბრავის აეროპორტის გამოყენებას ამჯობინებენ, რომელიც ბარსელონიდან 90 კმ-ით ჩრდილოეთით მდებარეობს; ისინი ასევე იყენებენ ქალაქიდან 77 კმ-ით სამხრეთით მდებარე რეუსის აეროპორტს. ნავსადგური ბარსელონის ნავსადგურს 2000 წლოვანი ისტორია და უდიდესი თანამედროვე კომერციული მნიშვნელობა გააჩნია. იგი ევროპის მეცხრე უდიდესი საკონტეინერო პორტია. 2008 წელს ვაჭრობის დონემ 2,57 მლნ ოცი ფუნტის ექვივალენტს მიაღწია.[78] ნავსადგურს მართავს ბარსელონის პორტის სამმართველო. მისი 7,86 კმ2 ფართობი სამ ზონად იყოფა: პორტ-ველი (ძველი პორტი), კომერციული პორტი და ლოჯისტიკის პორტი (ბარსელონის თავისუფალი პორტი). პორტში მიმდინარეობს გაფართოების სამუშაოები, რომელიც სამხრეთით, 2 კმ–ზე, მდინარე ლობრეგატის ფართო შესართავის წყალობით თითქმის ორჯერ გაზრდის პორტის ზომას.[79] პორტ-ველის არეალი ასევე მოიცვას კომერციულ ცენტრს (მარემაგნუმი), მულტიპლექსური კინოს, IMAX პორტ-ველსა და ევროპის უდიდეს აკვარიუმს — ბარსელონის აკვარიუმს, სადაც 8,000 თევზი და 11 ზვიგენია. იგი აერთიანებს 22 აუზს 6 მლნ ლიტრი ზღვის წყლით. გამორჩეულ ტურისტულ ზონაში მდებარეობის გამო, მარამაგნუმი ერთადერთი კომერციული ცენტრია ქალაქში, რომელიც კვირაობით და საჯარო უქმე დღეებშიც მუშაობს. საზოგადოებრივი ტრანსპორტი ბარსელონას ყოველმხრივი ადგილობრივი საზოგადოებრივი სატრანსპორტო ქსელი ემსახურება, რომელიც მოიცავს მეტროს, ავტობუსთა ქსელს, ორ გაყოფილ თანამედროვე ტრამვაის ქსელს — განცალკევებულ ისტორიულ ტრამვაის ხაზსა და რამდენიმე ფუნიკულიორს საბაგიროებთან ერთად. ბარსელონის მეტროს ქსელი 11 ხაზისგან შედგება. L9 ხაზის დასრულებისას, 42,6 კმ–ით იგი ევროპის მეორე უგრძესი ხაზი იქნება ლონდონის 76 კმ–იანი ცენტრალური ხაზის შემდეგ. ესტასიო–დელ–ნორდი (ჩრდილოეთ სადგური), ყოფილი რკინიგზის სადგური, რომელიც 1992 წლის ოლიმპიური თამაშებისათვის გარემონტდა, დღეს გრძელ მანძილიანი რეგიონული ავტობუსების ტერმინალის ფუნქციებს ასრულებს. კომპანია ტრამმეტი ოპერირებას უწევს ტრამვაის ორ თანამედროვე ხაზს, რომელთაც Trambaix–ს და Trambesòs–ს უწოდებენ.[80] ტრამვაის ისტორიული ხაზი, ცისფერი ტრამვაი (Tramvia Blau)[81] მეტროს ტიბიდაბოს ფუნიკულიორთან აერთებს. ქალაქს ორი საბაგირო გააჩნია: მონტჟუიკის საჰაერო ტრამვაი და პორტ–ველის საჰაერო ტრამვაი. ბარსელონას აქვს ტაქსების პარკი, რომელსაც ტაქსე 008000 ბის მეტროპოლიტან–ინსტიტუტი მართავს. იგი 10 000–ზე მეტ მანქანას მოიცავს. ლიცენზიათა უმრავლესობა თვითდასაქმებული მძღოლების ხელშია.[82] შავ–ყვითელი შეფერილობით, ბარსელონის ტაქსები ადვილი შესამჩნევია. 2007 წლის 22 მარტიდან, ქალაქის საბჭომ აამოქმედა ველოსიპედების სერვისი, ანუ ველოსიპედი გამოიყენება როგორც საზოგადოებრივი ტრანსპორტი.[83] შედეგად, მომხმარებელს შეულძია სპეციალური ბარათის საშუალებით იქირაოს ველოსიპედი ქალაქის 100 სადგურიდან ნებისმიერში და გადაადგილდეს ყველგან, ქალაქის ურბანულ არეალში, შემდეგ კი იგი სასურველ სადგურში დატოვოს.[84] პროექტმა საკმაო წარმატება ჰპოვა და სამ თვეში 50 000–მა მომხმარებელმა გამოიწერა.[85] რკინიგზა ბარსელონა ესპანეთის სახელმწიფო სარკინიგზო ქსელის — RENFE–ს მთავარი კვანძია და მისი მთავარი საქალაქთაშორისო სადგურია ბარსელონა–სტანსი. AVE–ს მაღალი სიჩქარის სარკინიგზო სისტემამ, რომელიც 310 კმ/სთ სიჩქარით მოძრაობს, 2008 წელს მადრიდი და ბარსელონა დააკავშირა. ზოგადად, ბარსელონას ესპანეთის სხვა მთავარ ქალაქებთან მაღალი სიჩქარის რკინიგზა აკავშირებს. გზები და მაგისტრალები ბარსელონა სამ საერთაშორისო გზაზე მდებარეობს, რომელთა შორისაცა ევროპული გზა E15 (ჩრდილოეთი–სამხრეთი), ევროპული გზა E90 (დასავლეთი–აღმოსავლეთი) და ევროპული გზა E09. ქალაქს ასევე გააჩნია საავტომობილო გზებისა და მაგისტრალების ყოველმხრივი სისტემა მთელს მეტროპოლიურ არეალში; მათ შორისაა A-2, A-7/AP-7, C-16, C-17, C-31, C-32, C-33, C-60. ბარსელონას გარშემო უვლის სამი წრიული მაგისტრალი. ქალაქის მთავარ არტერიებს შორისაა დიაგონალური გამზირი, რომელიც მას დიაგონალურად კვეთს; მერიდიანული გამზირი, რომელიც გმირთა მოედნისკენ მიემართება და დიაგონალურ გამზირს ბარსელონის ერთ–ერთ უმთავრეს გამზირთან — გრან–ვიასთან აკავშირებს. ეს გამზირი ქალაქს დასავლეთიდან აღმოსავლეთისკენ გადაკვეთს და გაივლის მის ცენტრზეც. საერთაშორისო ურთიერთობები დაძმობილებული ქალაქები ბარსელონა დაძმობილებულია შემდეგ ქალაქებთან: (მოცემულია ქრონოლოგიურად)[86] - მონპელიე, საფრანგეთი, 1963 - რიო-დე-ჟანეირო, ბრაზილია, 1972 - მონტერეი, მექსიკა, 1977 - ბოსტონი, აშშ, 1983 - პუსანი, სამხრეთ კორეა, 1983[87] - კელნი, გერმანია, 1984 - სანქტ–პეტერბურგი, რუსეთი, 1984 - სან-პაულუ, ბრაზილია, 1985 [88][89][90] - მონტევიდეო, ურუგვაი, 1985 - სევილია, ესპანეთი[91] - თელ-ავივი, ისრაელი, 1998 - სან-ფრანცისკო, აშშ, 2010 ურთიერთთანამშრომლობის და ქალაქებს შორის მეგობრობის სხვა ფორმები, რაც დაძმობილებული ქალაქების პროგრამების მსგავსია, მსოფლიოს სხვა მრავალ ქალაქთან არსებობს.[104] გალერეა ქრისტეფორე კოლუმბის ქანდაკება სქოლიო - ↑ Instituto Nacional de Estadística III // Municipal Register of Spain 2020 // Boletín oficial del Estado — Agencia Estatal Boletín Oficial del Estado, 2020. — გამ. 340. — P. 125898. — ISSN 0212-033X - ↑ 2.0 2.1 Demographia: World Urban Areas, March 2010 - ↑ Eurostat. Population and living conditions in Urban Audit cities, larger urban zone (LUZ). - ↑ United Nations – Department of Economic and Social Affairs: World Urbanization Prospects (2007 revision), Table A.12 - ↑ Organization for Economic Cooperation and Development: Competitive Cities in the Global Economy, OECD Territorial Reviews, (OECD Publishing, 2006), Table 1.1 - ↑ Àmbit Metropolità. Sèrie temporal (catalan) - ↑ The World According to GaWC 2010. Globalization and World Cities Study Group and Network, Loughborough University. ციტირების თარიღი: 2011. - ↑ Inventory of World Cities. Globalization and World Cities (GaWC) Study Group and Network. ციტირების თარიღი: 1 December 2007. - ↑ The Urban Elite: The A.T. Kearney Global Cities Index 2010 - ↑ Best European business cities - City Mayors - ↑ 11.0 11.1 Bremner, Caroline. (2011)Euromonitor International’s top city destinations ranking. Euromonitor International. ციტირების თარიღი: 2 June 2011. - ↑ Monocle, Issue June 2009. Monocle.com (11 June 2009). დაარქივებულია ორიგინალიდან — 17 მაისი 2010. ციტირების თარიღი: 26 June 2010. - ↑ 13.0 13.1 Global city GDP rankings 2008–2025. Pricewaterhouse Coopers. დაარქივებულია ორიგინალიდან — 13 მაისი 2011. ციტირების თარიღი: 16 December 2009. - ↑ Urban Audit – CityProfiles: Barcelona დაარქივებული 2013-07-23 საიტზე Wayback Machine. – Eurostat, 2004 - ↑ "Ranking: The richest cities in the world" – City Mayors.com - ↑ "Paris, London and Barcelona are Europe’s top city brands" – City Mayors.com - ↑ 17.0 17.1 The Top Global Fashion Capitals for 2011 – The Global Language Monitor, 2011 - ↑ Best European business cities. City Mayors (28 October 2009). ციტირების თარიღი: 15 September 2011. - ↑ 19.0 19.1 Worldwide Centers of Commerce Index 2008 - ↑ Emerita: Revista de Lingüística y Filología clasica 11 (1943), გვ.468 - ↑ Ptolemy, ii. 6. § 8 - ↑ Rufus Festus Avienus Ora Maritima « et Barcilonum amoena sedes ditium. » v514 - ↑ Online Etymology Dictionary. Etymonline.com. ციტირების თარიღი: 14 June 2010. - ↑ Oros. vii. 143; Miñano, Diccion. vol. i. გვ. 391; Auson. Epist. xxiv. 68, 69, Punica Barcino. - ↑ Plin. iii. 3. s. 4 - ↑ Inscr. ap. Gruter, გვ. 426, nos. 5, 6. - ↑ ii. 6 - ↑ Avien. Ora Maritima. 520: "Et Barcilonum amoena sedes ditium." - ↑ Paul. Dig. 1. tit. 15, de Cens. - ↑ Roman walls, Barcelona. Bluffton.edu. ციტირების თარიღი: 5 May 2009. - ↑ T.N. Bisson (1986). "II. The age of the Early Count-Kings (1137–1213) (The Principate of Ramon Berenguer IV 1137–1162)", რედ. Clarendon Press – Oxford: The medieval Crown of Aragon. A short story, გვ. 31. ISBN 0-19-820236-9. - ↑ Cateura Benàsser, Pau. Els impostos indirectes en el regne de Mallorca. (PDF). ციტირების თარიღი: 24 April 2008. El Tall dels Temps, 14. (Palma de) Mallorca: El Tall, 1996. - ↑ The Bankers magazine, volume 11, page 595, J. Smith Homans Jr., New York 1857. - ↑ Chapter 15: A History of Spain and Portugal, Stanley G. Payne - ↑ Adler, Ken (2002) The measure of all things – The seven year odyssey that transformed the world. Abacus. ISBN 0-349-11507-9. - ↑ Decree of 5 April 1938. - ↑ "Barcelona (Spain)". Encyclopædia Britannica. - ↑ 38.0 38.1 38.2 „Barcelona“. Gran Enciclopèdia Catalana. 3. Barcelona: Edicions 62. July, 1971. pp. 193–229. - ↑ 39.0 39.1 39.2 39.3 11 Barcelona.indd (PDF). ციტირების თარიღი: 26 June 2010. - ↑ Barcelona Spain Tibidabo Sagrat Cor Church. Full Screen QTVR panoramic image. Panoramas.dk. ციტირების თარიღი: 5 May 2009. - ↑ Servei Meteorològic de Catalunya. Meteo.cat. დაარქივებულია ორიგინალიდან — 28 დეკემბერი 2013. ციტირების თარიღი: 22 May 2009. - ↑ World Map of Köppen−Geiger Climate Classification. - ↑ 43.0 43.1 Weather2Travel.com: Barcelona Climate Guide. ციტირების თარიღი: 16 June 2011. - ↑ 44.0 44.1 Valores Climatológicos Normales. Barcelona / Aeropuerto. ციტირების თარიღი: 16 June 2011. - ↑ Weather Information for Barcelona. - ↑ RIBA Royal Gold Medallists. დაარქივებულია ორიგინალიდან — 2008-02-27. ციტირების თარიღი: 2008-02-27. - ↑ Parcs i Jardins, Institut Municipal. Parcs i Jardins> Els Parcs> Els Parcs de Barcelona. Bcn.es. დაარქივებულია ორიგინალიდან — 5 იანვარი 2010. ციტირების თარიღი: 26 June 2010. - ↑ Parcs i Jardins, Institut Municipal. Parcs i Jardins> Els Parcs> Història> La ciutat i el verd. Bcn.es. დაარქივებულია ორიგინალიდან — 3 ოქტომბერი 2009. ციტირების თარიღი: 26 June 2010. - ↑ Parcs i Jardins, Institut Municipal. Parcs i Jardins> Els Parcs> Història> La democràcia. Bcn.es. დაარქივებულია ორიგინალიდან — 31 მარტი 2009. ციტირების თარიღი: 26 June 2010. - ↑ The Global Attractions Attendance Report – Themed Entertainment Association, 2009 - ↑ 51.0 51.1 Top 10 Beach Cities. ციტირების თარიღი: 30 July 2010. - ↑ 52.0 52.1 Movie "Worlds Best Beaches", Discovery Channel 2005 Video YouTube-ზე - ↑ Ajuntament de Barcelona: Estadística: Indicadors demogràfics. 2005. Web.archive.org (21 December 2007). დაარქივებულია ორიგინალიდან — 21 დეკემბერი 2007. ციტირების თარიღი: 26 June 2010. - ↑ United Nations Department of Economic and Social Affairs, World Urbanization Prospects (2009 revision) დაარქივებული 2010-04-25 საიტზე Wayback Machine. , (United Nations, 2010), Table A.12. Data for 2007. - ↑ Ajuntament de Barcelona: Estadística: Densitat de població. 2005. Web.archive.org (21 December 2007). დაარქივებულია ორიგინალიდან — 21 დეკემბერი 2007. ციტირების თარიღი: 26 June 2010. - ↑ Ajuntament de Barcelona: Estadística: Nacionalitat per sexe. 2005. Web.archive.org (21 December 2007). დაარქივებულია ორიგინალიდან — 21 დეკემბერი 2007. ციტირების თარიღი: 26 June 2010. - ↑ Ajuntament de Barcelona: Estadística: Coneixement de la llengua catalana per grans grups d'edat. 2001. Web.archive.org (21 December 2007). დაარქივებულია ორიგინალიდან — 21 დეკემბერი 2007. ციტირების თარიღი: 26 June 2010. - ↑ Barcelona: Directory: Theme: Religion. W3.bcn.es. დაარქივებულია ორიგინალიდან — 5 ოქტომბერი 2009. ციტირების თარიღი: 26 June 2010. - ↑ Ajuntament de Barcelona: Estadística: Evolució de la població. 1900–2005. Web.archive.org. დაარქივებულია ორიგინალიდან — 21 დეკემბერი 2007. ციტირების თარიღი: 26 June 2010. - ↑ Fira de Barcelona დაარქივებული 2012-04-02 საიტზე Wayback Machine. – roombarcelona.com - ↑ La crisis pone en jaque los proyectos de nuevos hoteles en Barcelona y Madrid[მკვდარი ბმული] - ↑ NISSAN |CORPORATE INFORMATION |Outline of Company |Facilities Overseas |Europe – http://www.nissan-global.com - ↑ Bread & Butter Barcelona. Dates, Times, Location. Bread & Butter. დაარქივებულია ორიგინალიდან — 2009-01-25. ციტირების თარიღი: 2012-05-05. - ↑ EFE (23 January 2009). „El presidente del Bread&Butter confirma oficialmente que la feria abandona Barcelona“. El Periódico. ციტირების თარიღი: 22 July 2009. ციტატა: „[Karl Heinz Muller, the entrepreneur behind B&B in announcing the move in a press conference held on January 23, 2009 said] No llores Barcelona, levántate y haz algo [don't cry Barcelona, get up and do something about it] Barcelona in Europe is a metropolis of fashion.“ - ↑ Leticia Blanco (20 January 2009). „La feria de moda urbana Bread and Butter deja Barcelona“. El Mundo. ციტირების თარიღი: 22 July 2009. - ↑ 66.0 66.1 BOE – LEY 1/2006, de 13 de marzo, por la que se regula el Régimen Especial del municipio de Barcelona. Boe.es (14 March 2006). ციტირების თარიღი: 26 June 2010. - ↑ Ajuntament de Barcelona> Ajuntament> El Govern de la Ciutat. W3.bcn.es. ციტირების თარიღი: 26 June 2010. - ↑ Ajuntament de Barcelona: Organització política. Bcn.cat. ციტირების თარიღი: 26 June 2010. - ↑ Ajuntament de Barcelona> Council> The city government> Council Executive. W3.bcn.es. ციტირების თარიღი: 26 June 2010. - ↑ Ajuntament de Barcelona> Council> The city government> Plenary. W3.bcn.es. ციტირების თარიღი: 26 June 2010. - ↑ Ajuntament de Barcelona> Council> The city government> Committees of the Municipal Council. W3.bcn.es. ციტირების თარიღი: 26 June 2010. - ↑ Ajuntament de Barcelona> Council> The municipal administration. W3.bcn.es. ციტირების თარიღი: 26 June 2010. - ↑ Globalization and World Cities Study Group & Network – Inventory of World Cities. ციტირების თარიღი: 7 July 2007. - ↑ L'Auditori: OBC. Auditori.org. ციტირების თარიღი: 26 June 2010. - ↑ Roberts, Nina. (6 August 2006) Catalan Musical Stew Keeps Barcelona Up All Night – New York Times. Travel.nytimes.com. ციტირების თარიღი: 5 May 2009. - ↑ Barcelona optará a los Juegos Olímpicos de Invierno 2022. Publico.es. ციტირების თარიღი: 5 March 2011. - ↑ Football Money League – Deloitte, 2011 - ↑ AAPA World Port Rankings 2008 (PDF). ციტირების თარიღი: 24 August 2010. - ↑ Port de Barcelona (ესპანური). Apb.es. დაარქივებულია ორიგინალიდან — 5 ოქტომბერი 2009. ციტირების თარიღი: 26 June 2010. - ↑ News related with the council plans for the tram network union. W3.bcn.es. დაარქივებულია ორიგინალიდან — 3 ოქტომბერი 2009. ციტირების თარიღი: 26 June 2010. - ↑ Information of Tramvia Blau. Tmb.net. დაარქივებულია ორიგინალიდან — 24 დეკემბერი 2009. ციტირების თარიღი: 26 June 2010. - ↑ L'Administració i la gestió del Taxi de Barcelona. დაარქივებულია ორიგინალიდან — 2003-12-08. ციტირების თარიღი: 2012-06-08. - ↑ Noticies: Data d'inici 22 de març a les 14:00 h. Pots realitzar l'alta al servei a partir del dia 16/03/07. Bicing. დაარქივებულია ორიგინალიდან — 29 ოქტომბერი 2007. ციტირების თარიღი: 26 June 2010. - ↑ Què és. Bicing. დაარქივებულია ორიგინალიდან — 25 იანვარი 2010. ციტირების თარიღი: 26 June 2010. - ↑ Notícies: El Bicing ja té més de 50.000 abonats. Bicing. დაარქივებულია ორიგინალიდან — 3 ოქტომბერი 2009. ციტირების თარიღი: 26 June 2010. - ↑ Barcelona internacional – Ciutats agermanades Catalan. 2006–2009 Ajuntament de Barcelona. დაარქივებულია ორიგინალიდან — 27 ნოემბერი 2012. ციტირების თარიღი: 13 July 2009. - ↑ List of Busan's sister cities, Busan Metropolitan City; (ინგლისური) [1], თარგი:Ko icon [2] - ↑ São Paulo – Sister Cities Program. 2005–2008 Fiscolegis – Todos os direitos reservados Editora de publicações periodicas – LTDA / 2008 City of São Paulo. დაარქივებულია ორიგინალიდან — 17 მაისი 2012. ციტირების თარიღი: 9 December 2008. - ↑ Prefeitura.Sp – Descentralized Cooperation. დაარქივებულია ორიგინალიდან — 2008-12-24. ციტირების თარიღი: 2012-06-08. - ↑ International Relations – São Paulo City Hall – Official Sister Cities. Prefeitura.sp.gov.br. ციტირების თარიღი: 26 June 2010. - ↑ Noticias – Sevilla Y Barcelona Colaborarán Estrechamente Para Difundir Los Valores Del Fórum. Noticias.info. დაარქივებულია ორიგინალიდან — 6 ივნისი 2004. ციტირების თარიღი: 10 April 2011. - ↑ Miasta partnerskie i zaprzyjaźnione – Twin cities and partnerships. დაარქივებულია ორიგინალიდან — 23 ივლისი 2013. ციტირების თარიღი: 20 August 2010. - ↑ Sister City, Friendly City, Friendship & Cooperation City Japanese. 2007–2009 City of Kobe. დაარქივებულია ორიგინალიდან — 16 ოქტომბერი 2007. ციტირების თარიღი: 14 July 2009. - ↑ Sister Cities of Istanbul. ციტირების თარიღი: 1 July 2009. - ↑ Erdem, Selim Efe (1 July 2009). „İstanbul'a 49 kardeş“ (Turkish). Radikal. ციტირების თარიღი: 22 July 2009. ციტატა: „49 sister cities in 2003“ - ↑ Dublin City Council: Facts about Dublin City. 2006–2009 Dublin City Council. დაარქივებულია ორიგინალიდან — 10 აპრილი 2014. ციტირების თარიღი: 14 July 2009. - ↑ daenet d.o.o.. Sarajevo Official Web Site : Sister cities. Sarajevo.ba. ციტირების თარიღი: 6 May 2009. - ↑ Twinning Cities Agreements UAE Official Website - ↑ UAEinteract.com. Twinning agreement brings a taste of Spain to Dubai UAE – The Official Web Site – News. Uaeinteract.com. დაარქივებულია ორიგინალიდან — 30 მაისი 2013. ციტირების თარიღი: 14 July 2009. - ↑ დაარქივებული ასლი. დაარქივებულია ორიგინალიდან — 2012-06-04. ციტირების თარიღი: 2012-06-08. - ↑ Province eyes investors from Spain – INQUIRER.net, Philippine News for Filipinos. globalnation.inquirer.net. ციტირების თარიღი: 11 March 2010. - ↑ Barcelona clears pact with capital city. The Hindu. - ↑ CÁC ĐỊA PHƯƠNG NƯỚC NGOÀI ĐÃ THIẾT LẬP QUAN HỆ HỮU NGHỊ HỢP TÁC VỚI TPHCM. mofahcm.gov.vn (9 October 2010). ციტირების თარიღი: 8 January 2011. - ↑ Barcelona internacional – Cooperation agreements. Ajuntament de Barcelona. დაარქივებულია ორიგინალიდან — 13 დეკემბერი 2009. ციტირების თარიღი: 23 September 2009. ლიტერატურა - „Barcelona“. Gran Enciclopèdia Catalana. Barcelona: Ed. Enciclopèdia Catalana S.A.. - Busquets, Joan. Barcelona: The Urban Evolution of a Compact City (Harvard UP, 2006) 468 pp. - McDonogh, G. W. (January, 2011). „Review Essay: Barcelona: Forms, Images, and Conflicts: Joan Busquets (2005)“. Journal of Urban History. 37 (1): 117–123. doi:10.1177/0096144210384250. შეამოწმეთ თარიღის პარამეტრი |year=-ში (დახმარება) - Marshall, Tim, ed. Transforming Barcelona (Routledge, 2004), 267 pp. - Ramon Resina, Joan. Barcelona's Voca 008000 tion of Modernity: Rise and Decline of an Urban Image (Stanford UP, 2008). 272 pp. რესურსები ინტერნეტში - Barcelona, ტურისტული მეგზური ვიკივოიაჟზე - ოფიციალური საიტი - Barcelona.com ქალაქის მეგზური - ქალაქის მეგზური - ბარსელონის მეტროპილიის ტრანსპორტის ოფიციალური საიტი - ბარსელონის ფოტოები, ვიდეოები და რუკები BCN.travel–ზე


სასოფლო-სამეურნეო (სახნავი) მიწა დმანისის რ-ნი, სოფელი კიზილ-ქილისა; დაზუსტებული ფართობი: 32000 კვ.მ...


მთავრობის ეკონომიკურ გუნდთან და ეპიდემიოლოგებთან შეთანხმებით, დღეს დადასტურდა, რომ 1 თებერვლიდან, ქვეყნის მასშტაბით, ყველა სავაჭრო ობიექტი გაიხსნება. გამონაკლისი, შაბათი და კვირაა. ბიზნესის წარმომადგენლები გადაწყვეტილებას დადებითად აფასებენ, თუმცა მათ დღეს დამატებით რამდენიმე მოთხოვნაზე კომპრომისი ვერ მიიღეს. სავაჭრო სექტორის წარმომადგენლებს სურდათ, რესტორნებისა და ტურისტული ობიექტების მსგავსად, ქონების გადასახადის სუბსიდირების პროექტი მათაც შეხებოდათ, თუმცა განემარტათ, რომ ბიუჯეტიდან დამატებით თანხის გამოყოფის რესურსი არ არსებობს. მთავრობის წევრები და ეპიდემიოლოგები დათმობაზე წავიდნენ მუშაობის ერთ-ერთ რეგულაციაზე, რომელიც სავაჭრო ობიექტებს მომხმარებლის გაორმაგებული რაოდენობის მიღების შესაძლებლობას მიცემს. სავაჭრო ცენტრები და საცალო ვაჭრობის ობიექტები იმ პირობით იმუშავებენ, რომ დისტანცია, პირბადის ტარება და სადეზინფექციო საშუალებებით აღჭურვის მოთხოვნები დაცული იქნება. პარალელურად, განხორციელდება ობიექტებზე დასაქმებულთა ტესტირება. ტესტირების პროცესს ჯანდაცვის სისტემა უზრუნველყოფს და დააფინანსებს.


სპეცოპერაციის კადრები - როგორ დააკავეს 10-კაციანი დანაშაულებრივი ჯგუფი, რომელმაც ბიზნესმენის შვილი გაიტაცა


source: wikipedia

text: საკუთარი სახელი აბუსერისძე შეიძლება აღნიშნავდეს ერთ-ერთ შემდეგ პიროვნებათაგანს: აბუსერ აბუსერისძე — XI საუკუნის შუა წლების პოლიტიკური მოღვაწე გრიგოლ აბუსერისძე — XI საუკუნის შუა წლების პოლიტიკური მოღვაწე ვანენი აბუსერისძე — XIII საუკუნის ქართული კულტურის მოღვაწე ივანე II აბუსერისძე — XIV საუკუნის საქართველოს ამირსპასალარი ტბელი აბუსერისძე — XIII საუკუნის მწერალი და ასტრონომი იხილეთ აგრეთვე აბუსერისძენი — დიდებულთა საგვარეულო შუა საუკუნეების საქართველოში აბუსერიძე — გვარი საქართველოში ქართული გვარები


კანელონის რეცეპტი დაფქული ხორცით - ახალი რეცეპტები კანელონი დაფქული ხორცით დაფქულ ხორცს ათავსებენ თასში ერთად: ნიორი, ხახვი, წვრილად დაჭრილი, პურის ნამცეცები, კარტოფილი წვრილ სახეხზე, პური, მარილი, წიწაკა, ვეგეტა, ოხრახუშის ფოთლები, კვერცხი. ყველაფერი კარგად აურიეთ, შემდეგ შეავსეთ კანელონი. ზეთით ცხიმწასმულ ტაფაში მოათავსეთ კანელონი, რომელზედაც ჩვენ ვასხამთ ბულიონის წვენს შერეული კეჩუპით და ცოტა გამწვანებით, ვფარავთ კილიტაზე და ვათავსებთ წინასწარ გახურებულ ღუმელში 160 გრ ტემპერატურაზე და ვტოვებთ 40 წუთის განმავლობაში. სუფრასთან მიტანისას დაამატეთ პარმეზანის ყველი (მე არ გამომიყენებია). კანელონი დაფქული ხორცით. მომზადება: უპირველეს ყოვლისა, შეამოწმეთ რამდენი პასტა ჯდება იმ უჯრაში, რომლის გამოყენებას აპირებთ. გირჩევთ ოდნავ მაღალი უჯრა. მოხარშეთ მაკარონი მარილიან წყალში 4 წუთის განმავლობაში, ამოიღეთ თეფშზე და წაუსვით მათ ცოტაოდენი ზეთი (ჯაგრისის გამოყენებით) ისე, რომ არ გაშრეს და არ დაიწებოს. დიდ ტაფაში გაადნეთ კუბის კუბიკი 2 სუფრის კოვზ ზეითუნის ზეთთან ერთად, დაუმატეთ დაჭრილი ხახვი და ხარშეთ 3-4 წუთის განმავლობაში, სანამ ხახვი არ დარბილდება. დაამატეთ დაფქული ხორცი და მოხარშეთ სანამ სითხე არ აორთქლდება და ოდნავ გაყავისფრდება. მუდმივად აურიეთ, რომ დაიშალა მთელი ხორცი. გაყავისფრების შემდეგ დაუმატეთ მარილი, პილპილი, პაპრიკა, პარმეზანის ყველი, 5 სუფრის კოვზი ბეჩამელის სოუსი და აურიეთ. შეავსეთ კანელონის მილები დაფქული ხორცის ნარევით ჩაის კოვზის გამოყენებით. ბეშამელის სოუსის 1/4 ჩაასხით უჯრის ძირში, მოათავსეთ შევსებული კანელონი და დაასხით დანარჩენი ბეშამელის სოუსი მათ თავზე. მოაყარეთ გახეხილი პარმეზანის ყველი და გამოაცხვეთ 180 გრადუსზე გახურებულ ღუმელში 30-35 წუთის განმავლობაში ან სანამ ზემოდან არ გაწითლდება. დატოვე ოდნავ გაგრილება და შემდეგ მიირთვით. - 1 შეკვრა კანელონი (მე გამოვიყენე პანზანი - მას აქვს 21 მილი) - 1 ყუთი დაჭრილი პომიდორი - 700 გრ დაკეპილი ხორცი (მე დავდე ძროხის და ღორის ხორცი) - 300 გრ ყველი - 4 სუფრის კოვზი ფქვილი - 600 მლ რძე მას შემდეგ, რაც ხახვი მოიხარშება, დაამატეთ ხორცი, მარილი, პილპილი, ჯავზი და რეჰანი. როდესაც ხორცი თითქმის მზად იქნება, დაუმატეთ დაჭრილი პომიდორი და დადგით ცეცხლზე, სანამ სოუსი არ დაიკლებს. შეავსეთ კანელონის მილები ხორცის ნარევით (წინასწარ გააცივეთ). ბეჩამელის სოუსი მზადდება ქვაბში კარაქის დნობისას, შემდეგ წვიმაში ფქვილის დამატებით და შერევით ათქვეფით (ის ძალიან სწრაფად წარმოქმნის სიმსივნეს). მას შემდეგ, რაც მთელი ფქვილი ჩაირთვება, დაამატეთ ცივი რძე, მარილი და პილპილი და გააჩერეთ ცეცხლზე სანამ არ გასქელდება, ურიეთ განუწყვეტლივ (დაახლოებით 10 წთ). მოათავსეთ კანელონის მწკრივი უჯრაში, გახეხეთ ყველი კანელონზე, დაამატეთ ბეშამელის სოუსი, შემდეგ კი ზედიზედ კანელონის და გახეხილი ყველი, ბეშამელის სოუსი და ბოლოს დაამატეთ იმდენი წყალი, რომ ერთი ან ორი მილიმეტრი გადაიტანოს ბოლო რიგში კანელონი და ზემოდან გახეხილი ყველი. შედგით ღუმელში მაღალ ცეცხლზე, სანამ არ გახდება ოქროსფერი (დაახლოებით 30-40 წთ). მიირთვით ცხელი, შესაძლოა იოგურტთან ან არაჟანთან ერთად. კანელონი დაფქული ხორცით და მუსკატის კაკალით კანელონი დაფქული ხორცით და მუსკატის კაკალით დან: მთლიანი რძე, დაფნის ფოთოლი, წიწაკა, ხახვი, thyme, მწვანე ოხრახუში, კარაქი, ფქვილი, ჯავზი, პარმეზანი, მარილი, წიწაკა, კანელონი, ხახვი, ნიახური, სტაფილო, დაფქული ხორცი, გახეხილი პომიდორი, მუსკატის კაკალი. 350 მლ მთლიანი რძე 4 წიწაკის მარცვალი 1 thyme ძაფი 125 გრ რბოლის პარმეზანი 16 სამრეცხაო კანნელი 3 მავთულის ქსოვილი 400 გრ დაფქული ხორცი 450 გრ გახეხილი პომიდორი (დაკონსერვებული) 50 მლ ხორცის წვნიანი 1 დაფქული მუსკატის ფხვნილი 250 მლ რძე სანელებლებით, დაჭრილი ხახვითა და მწვანილით მიიყვანეთ ადუღებამდე. გაწურეთ რძე. ტაფაში გავადნოთ კარაქი, დავამატოთ ფქვილი და მოვხარშოთ, ვურიოთ. გადმოდგით ცეცხლიდან და შეურიეთ ცივი რძე. დადგით ისევ გაზქურაზე და მიიყვანეთ ადუღებამდე და ადუღეთ, აურიეთ, დაახლოებით 15 წუთის განმავლობაში. გაიარეთ ბეჩამელის სოუსი, დაუმატეთ 1 მუსკატის კაკლის ფხვნილი, მარილი, პილპილი და ნახევარი პარმეზანის ყველი. შეზეთეთ სუფლის ფორმა კარაქით და ბოლოში მოათავსეთ ცოტა ბეჩამელის სოუსი. მოამზადეთ ბოლონიუსის სოუსი: გააცხელეთ კარაქი ტაფაში და შეწვით ზეთი ხახვში. დაამატეთ ნიახურის ფესვი და შეწვით დაჭრილი სტაფილო ოქროსფერ შეფერილობამდე. დაამატეთ დაფქული ხორცი ტაფაში და გახეხეთ სანამ არ გახდება, მარილი, პილპილი და ჩაქრობთ ღვინით. მიიყვანეთ ადუღებამდე, შემდეგ დაამატეთ პომიდორი და წვნიანი და დაფარეთ თასი სახურავით. მიიყვანეთ ადუღებამდე 1 საათის განმავლობაში, ხშირად ურიეთ. შემდეგ ამოიღეთ სახურავი და ხარშეთ სანამ სოუსი არ გასქელდება. შემდეგ დაამატეთ დარჩენილი ბეშამელის სოუსი და მოაყარეთ დაფქული მუსკატის კაკალი. მოხარშეთ სოუსი, აურიეთ. შეავსეთ კანელონი სოუსით, მოათავსეთ ფორმაში, შემდეგ მოაყარეთ პარმეზანის დანარჩენი ყველი. გადააფარეთ ალუმინის კილიტა. გააცხელეთ ღუმელი 180 ° C- მდე და გამოაცხვეთ კანელონი დაახლოებით 30 წუთის განმავლობაში. შემდეგ ამოიღეთ ალუმინის ფოლგა ზემოდან და გამოაცხვეთ მაკარონი დაახლოებით 5-8 წუთის განმავლობაში. კანელონი დაფქული ხორცით - რეცეპტები თუ სტუმრები გყავთ და შთაგონების გარეშე ხართ და დროის კრიზისში ხართ, ჩვენ გირჩევთ გააგრძელოთ კანელონის მომზადება დაფქული ქათმით. თქვენ გადააბრუნებთ მათ. რაც გჭირდებათ 6 პორციისთვის - სურათი 1: & # 8211 ყუთი კანელონი (მე ავირჩიე პანზანი) & # 8211 600 გრ დაჭრილი ქათამი & # 8211 200 გრ ყველი & # 8211 3 კბილი ნიორი & # 8211 200 გრ კრემი & # 8211 პარმეზანი & # 8211 ტომატის წვენი, ცხარე სოუსი & # 8211 რეჰანი, ტარხუნა, მარილი, წიწაკა & # 8211 ჩაყარეთ ნიორი თხელ ნაჭრებად ტაფაში ცოტაოდენი ზეთით (სურათი 2). დატოვეთ 2 წუთი, შემდეგ დაასხით ტომატის სოუსი (სურათი 3). კიდევ 5 წუთის შემდეგ დაუმატეთ სანელებლები (ტარხუნა, რეჰანი - სურათი 4) და გააჩერეთ. & # 8211 ამასობაში, ჩვენ ვამზადებთ შევსებას. ჩაყარეთ დაფქული ხორცი ხახვით და სანელებლებით (წიწაკა, მარილი) თასში - სურათი 5. დაამატეთ კვერცხი (სურათი 6) და კარგად აურიეთ. თუ მიღებული ნაზავი ძალიან რბილია, დაუმატეთ 2-3 სუფრის კოვზი პურის ნამცეცები. შეავსეთ კანელონი (სურათი 7). & # 8211 ტომატის სოუსის შემადგენლობის ნახევარი ჩაასხით უჯრაში, რომელზედაც კანელონი ემატება (სურათი 8). შემდეგ დაფარეთ ტომატის სოუსით (სურათი 9) & # 8211 მოამზადეთ კრემის, ყველის და პარმეზანის ნარევი (სურათი 10), რომელიც გაზავებულია რძით (სურათი 11). ჩაასხით თეთრი სოუსი ტომატის სოუსზე, შემდეგ კი მოაყარეთ პარმეზანის ყველი (სურათი 12). დატოვე ღუმელში სანამ არ გახდება (სურათი 13) & # 8211 კარგი მადა (სურათი 14) ფასი: 4.5 ლეი / ნაწილი (შეიძლება განსხვავდებოდეს იმისდა მიხედვით, თუ სად იღებთ ინგრედიენტებს) (5 ქულა / საერთო ხმა: 19) ady petelea 5 წლის წინ - 29 ოქტომბერი 2013 12:54 Re: კანელონი ქათმით მე უნდა გავაკეთო ის, რაც დიდი ხანია არ მიჭამია. იტალიიდან ლუსია 5 წლის წინ - 1 ნოემბერი 2013 17:49 მე გირჩევთ, ისინი კარგი აღმოჩნდნენ. და მაკარონის ადუღების გარეშე corina 4 წლის წინ - 16 ოქტომბერი 2014 08:30 მე გავაკეთე ისინი 3 ან 4 ჯერ, რადგან ჩვენ ძალიან მოგვწონს ისინი და ტუდორი, ჩვენი ბიჭი (4 წლის) ძალიან ბედნიერია, როდესაც მათ ვამზადებ. მაგრამ მე ცოტა ცნობისმოყვარეობა მაქვს ან. პრობლემა. შევსება მაძლევს განცდას, რომ ის საკმარისად არ არის დამზადებული. როგორც არის. "ალ დენტე". იოანა 4 წლის წინ - 2014 წლის 16 ოქტომბერი 08:43 როდის გრძნობთ შევსებას ასე, როდის ავსებთ მილებს ან ბოლოს როდის მიირთმევთ საჭმელს? რას იყენებთ დაფქულ ხორცს ან დანით პატარა ნაჭრებად? corina 4 წლის წინ - 16 ოქტომბერი 2014 11:06 ბოლოს ვგრძნობ, რომ ეს ნამდვილად არ გაკეთებულა. მე ყოველთვის ვყიდულობდი მზა ხორცს და ბოლო დროს მის მომზადებამდე მე კიდევ ერთხელ გავუშვი ხორცი რობოტის საშუალებით, მჯეროდა, რომ თუ უფრო კარგად გავხდი, პრობლემას მოვაგვარებ იოანა 4 წლის წინ - 16 ოქტომბერი 2014 11:27 კარგი, შემდეგ ჯერზე მე –3 საფეხურზე უფრო მეტად მოხარშეთ ხორცი და თუ რამდენიმე წუთის შემდეგ ეს არ გაკეთებულა დაამატეთ ცოტა ქათმის წვნიანი (ან წყალი) და ხარშეთ სახურავით სანამ არ მზადდება, ისე რომ კარგად იგრძნოთ თავი. შემდეგ მთლიანად ასწიეთ სახურავი. მაგრამ თუ თქვენ ახშობთ მას და კვლავაც იგივე "ალ დენტე" დარჩებით, მაშინ ეს არის დაფქულ ხორცზე, შესაძლოა მას აქვს ძალიან ბევრი ქერქი ან ტყავი და ამიტომაც გაქვთ განცდა, რომ ის არ დუღს, როგორც სამყარო. მე განვიცადე ეს ღორის ხორცთან ერთად, მე მგონი თქვენ იცით ის გრძნობა, რაზეც ლაპარაკობთ. გააკეთეთ ეს და ჩვენ მივდივართ პრობლემის ძირში. corina 4 წლის წინ - 17 ოქტომბერი 2014 08:32 კარგი, შემდეგ ჯერზე გავაკეთებ Ძალიან დიდი მადლობა! იოანა 4 წლის წინ - 2014 წლის 17 ოქტომბერი 08:56 დაბრუნდი კორინა, ახლა მაინტერესებს corina 4 წლის წინ - 17 ოქტომბერი 2014 09:19 corina 4 წლის წინ - 20 იანვარი 2015 18:40 დავბრუნდი როგორც დაგპირდი! დიახ, თქვენ მართალი იყავით! მე მათ ჩავყარე ქათმის სუპში დაახლოებით 8-10 წუთის განმავლობაში და შემიძლია ვთქვა, რომ ისინი შესანიშნავი აღმოჩნდნენ! დიდი მადლობა რჩევისთვის და რადგან წლის დასაწყისში ვართ, გისურვებთ მშვიდ წელს, ჯანმრთელობას! jiran gyongyi 3 წლის წინ - 15 მაისი 2015 12:27 მინდა გკითხოთ, რა გავაკეთე, მაგრამ მაკარონი, რისი გაკეთებაც შემიძლია, ბზარი ხდება იოანა 3 წლის წინ - 15 მაისი 2015 12:58 იბზარება როცა ხარშავ ან მას შემდეგ რაც შეავსებ და შედგი ღუმელში? მარია 2 წლის წინ - 6 ივლისი 2016 20:43 პირველად კანელონი მოვამზადე და რეცეპტში ყველა ნაბიჯი გავყევი და გემრიელი აღმოჩნდა. Ძალიან დიდი მადლობა! იოანა 2 წლის წინ - 7 ივლისი 2016 12:41 ოანა პიკუ საათის წინ - 12 თებერვალი 2019 08:36 უგემრიელესი რეცეპტი! დიახ, ისინი უფრო გემრიელნი არიან, როდესაც ისინი თბილია და არა ცხელი, არომატი უკეთესად იგრძნობა. Cannelloni ბზარი, თუ ისინი არ არიან ძალიან მაღალი ხარისხის და მიიღებენ ბზარებს ყუთიდან. 30 მილაკი კანელონი, 600 გ დაფქული ხორცის ნარევი, 300 გრ ყველი, 2 კვერცხი, 5 კბილი ნიორი, 1 ხახვი, 4 სუფრის კოვზი ბულიონი, 4 სუფრის კოვზი ზეითუნის ზეთი, 4 სუფრის კოვზი თეთრი ღვინო, 1 ქილა გახეხილი პომიდორი, 1 ჩაის კოვზი როზმარინი, მარილი, წიწაკა , რეჰანი, კარაქი. ზეითუნის ზეთი ჩადეთ ღრმა ტაფაში, დაამატეთ დაჭრილი ხახვი და წვრილად დაჭრილი ნიორი და დატოვეთ რამდენიმე წუთი, სანამ არ დარბილდება. დაამატეთ როზმარინი და დაფქული ხორცი და განუწყვეტლივ ურიეთ ისე, რომ არ დაიჭიროს. გააჩერეთ რამდენიმე წუთის განმავლობაში, შემდეგ დაამატეთ ღვინო, მარილი და პილპილი, შემდეგ დაამატეთ ბულიონი და გააცივეთ. დაამატეთ ბლენდერში გახეხილი პომიდორი და ხარშეთ სანამ არ გახდება. გახეხეთ ყველი და დაამატეთ თანხის ნახევარი შემადგენლობაზე, შერეული ათქვეფილი კვერცხებით. შემადგენლობა კარგად ჰომოგენიზირეთ და დატოვეთ გაგრილება 15 წუთის განმავლობაში. მოხარშეთ ძალიან ცოტა კანელონი და შემდეგ შეავსეთ თითოეული ხორცის შემადგენლობით. შეზეთეთ არაწებოვანი ტაფა ან სითბოს მდგრადი კერძი კარაქით, მოათავსეთ კანელონი თავის მხრივ და დაასხით ტომატის სოუსი და ჩადეთ ტაფაში ღუმელში 30 წუთის განმავლობაში, შემდეგ ამოიღეთ და დაასხით რეჰანი და დანარჩენი გახეხილი ყველი და დატოვეთ კიდევ 15 წუთი ღუმელში. კანელის რულონები ცხელი სუფრის კოვზ არაჟანთან ერთად მიირთვით. კანელონის რეცეპტი ხორცისაგან: კანელონის, დაფქული ხორცის, ზეითუნის ზეთის, მარილის, წიწაკის, thyme, პომიდორი, კამა და ბრი ყველი. კანელონის 18 მილი მშრალი და მწვანე thyme 300 გრ ბრი ყველი წყალი მიიყვანეთ ადუღებამდე და დაამატეთ კოვზი მარილი. პომიდორი გარეცხილია, მდუღარე წყალში და გაფცქვენით. დაჭერით კუბებად ან გაიარეთ ბლენდერში. მიღებული სოუსი დადგით დაბალ ცეცხლზე ჩაის კოვზი მარილით. გახეხეთ დაფქული ხორცი ზეითუნის ზეთში. დაამატეთ მარილი, პილპილი, თიამი და გააშრეთ და ხარშეთ დაბალ ცეცხლზე. ისინი ივსება კანელონი კამერის კომპოზიციით. ისინი მოთავსებულია თასში, ზემოთ ტომატის სოუსზე, არომატიზებული thyme. ზემოდან მოათავსეთ ბრის კუბურები და კამა თხელი ძაფებით და შედგით ღუმელში. ამოიღეთ ოდნავ გაწითლების შემდეგ. ბეჩამელის სოუსის მომზადება: ჩავასხათ კარაქი ტაფაში, რომ გადნება. დაამატეთ ფქვილი და აურიეთ სანამ ყველაფერი ერთგვაროვანი გახდება. ცოტაოდენი რძე დაამატეთ და ენერგიულად აურიეთ ათქვეფით ისე, რომ სიმსივნეები არ წარმოიქმნას. მოაყარეთ მარილი და პილპილი და გადადგით. დაამატეთ პარმეზანი ან ყველი და კარგად აურიეთ. ხორცის შევსება: ხახვი წვრილად დაჭერით და ჩაყარეთ 2 სუფრის კოვზ ზეთში, სანამ ოდნავ შუშისებრი არ გახდება. დაამატეთ ხორცი და დატოვეთ სანამ წვენი არ შემცირდება. ამასობაში პომიდორი გახეხეთ და გააცალეთ. მე ავურიე ისინი ბლენდერში, ვისაც უნდა, დაალაგეთ სახეხზე. დაამატეთ პომიდორი და ბოსტნეულის წვნიანი ხორცს და გააჩერეთ, სანამ ყველა წვენი არ შემცირდება და ხორცი კარგად შეაღწევს. მოაყარეთ მარილი და პილპილი და დატოვეთ გასაცივებლად. კანელონი მოვხარშოთ პაკეტზე მითითებული ინსტრუქციის მიხედვით, მე 1 წუთის განმავლობაში მოვხარშე ისინი ისე, რომ შევსების გარეშე შევსებულიყო. ჩვენ ვავსებთ კანელონს ხორცის ნარევით. უფრო მაღალ უჯრაში ჩადეთ ბეჩამელის სოუსი (დაახლოებით 2 გასაპრიალებელი), შემდეგ მოათავსეთ კანელონი. ზემოდან დაადეთ ტომატის წვენი, შემდეგ გახეხილი ყველი მოაყარეთ სახეხზე პატარა ხვრელებით. ზემოდან მოათავსეთ ალუმინის ფოლგა და გამოაცხვეთ დაახლოებით 20 წუთის განმავლობაში, შემდეგ ამოიღეთ კილიტა და დატოვეთ სანამ ყველი არ გაწითლდება. I'm sorry, but, in my opinion, they were wrong. მე ვთავაზობ მასზე განხილვას. მომწერე PM– ში, ისაუბრე. ესეც ხდება :) იმედი მაქვს, რომ იპოვით სწორ გამოსავალს. კანელონი დაფქული ხორცით...


მავანმა შეიძლება სთქვას – სულაც არ იყო საჭირო საქართველოს პრეზიდენტის მიერ საფრანგეთის პრეზიდენტის გაცილებაო. კეთილი, მაგრამ რანგით - აუცილებელი იყო, ვინაიდან საქართველო საფრანგეთი არ არის.


source: CulturaX

text: გიორგი ვაშაძის განცხადებით, მას უმრავლესობის დეპუტატი ვიქტორ ჯაფარიძე ფიზიკურად დაუპირისპირდა პარლამენტის სხდომათა დარბაზში "ქართული ოცნების" წევრ ვიქტორ ჯაფარიძესა და "სტრატეგია აღმაშენებლის" ლიდერ გიორგი ვაშაძეს შორის დაპირისპირება მოხდა. ვაშაძის თქმით, მას ჯაფარიძე ფიზიკურად დაუპირისპირდა. "ვიქტორ ჯაფარიძე გადმოვიდა ფიზიკურ დაპირისპირებაზე, იგინებოდა, ვუთხარი, რომ გაჩერებულიყო", - განაცხადა ვაშაძემ.


ქართული ისტორიოგრაფიის ერთ-ერთი კორიფის, პროფ.აკად. ნიკო ბერძენიშვილის ჩანაწერები 1945 წელს იოსებ სტალინთან შეხვედრის...


source: fineweb

text: დასავლეთში ხშირად აკრიტიკებენ ბელორუსიის ხელისუფლებას ავტოკრატული მმართველობის გამო. კრიტიკის გამოთქმის გარდა, ევროკავშირს აკრძალული ჰქონდა ვიზების გაცემა ბელორუსიის ხელისუფლების წარმომადგენლებისთვის, თუმცა აკრძალვა დროებით, 6 თვით გააუქმა ოქტომბერში იმის იმედით, რომ ხელს შეუწყობდა დემოკრატიზაციის პროცესს. რამდენად გაამართლა ამ გეგმამ - ამ და რამდენიმე სხვა საკითხს შეეხო საუბარი დღეს ბრიუსელში, სადაც ევროკავშირის უმაღლესი რანგის წარმომადგენლები შეხვდნენ ბელორუსიის საგარეო საქმეთა მინისტრს. ბოლო რამდენიმე თვეა, ევროკავშირი განსაკუთრებული ყურადღებით აკვირდება პოლიტიკურ პროცესს ბელორუსიაში. ბელორუსიის ლიდერებისთვის ვიზების გაცემაზე დაწესებული აკრძალვის დროებით გაუქმება იყო, ევროკავშირის ერთ-ერთი ოფიციალური პირის თქმით, “ავანსი”, რომელიც ნიადაგის მოსინჯვას ემსახურება. არჩევანის დემოკრატიზაციაზე გაკეთების შემთხვევაში, რასაც ევროკავშირი მოითხოვს, მინსკი იმავდროულად დაცილდებოდა რუსეთს. ეს კი ევროკავშირს საშუალებას მისცემდა შეევსო იმ სახელმწიფოების სია, რომელთაც “აღმოსავლეთის პარტნიორობის” პროგრამა მოიცავს ევროკავშირის ოფიციალურმა წარმომადგენლებმა დღეს ბრიუსელში გამოთქვეს შეფასება, რომ მინსკი დიდი ინტერესით გამოეხმაურა მისთვის შეთავაზებულ წინადადებას “აღმოსავლეთის პარტნიორობაში” მონაწილეობაზე. აი, რა თქვა ევროკომისარმა საგარეო ურთიერთობის საკითხებში, ბენიტა ფერერო-ვალდნერმა ბელორუსიის საგარეო უწყების ხელმძღვანელთან, სერგეი მარტინოვთან დღევანდელი შეხვედრის შემდეგ: [ფერერო-ვალდნერის ხმა]: “ბელორუსიასთან ურთიერთობაში, ასე ვთქვათ, ნახევარი გზა გვაქვს გავლილი, მაგრამ ვხედავთ, რომ ის დგამს მნიშვნელოვან ნაბიჯებს სწორი მიმართულებით.” ფერერო-ვალდნერის მიერ წინგადადგმულ ნაბიჯად შეფასდა ბელორუსიის დაპირება, რომ დამოუკიდებელ მედიას სარეგისტრაციოდ, მომავალში, ხელისუფლებისთვის მარტო შესაბამასი ინფორმაციის მიწოდება დასჭირდება. მეორე მხრივ, ევროკავშირის დიპლომატებს, როგორც ბრიუსელიდან იუწყება ჩვენი კორესპონდენტი, მაინცდამაინც არ ეტყობათ კმაყოფილება მინსკის პოლიტიკით. ისინი ადასტურებენ, რომ გაუმჯობესებულია განწყობა ბელორუსიის ხელმძღვანელობის წარმომადგენლელბთან შეხვედრების დროს, მაგრამ, საქმის მხრივ, თითქმის არაფერია შეცვლილი. ევროკავშირის წარმომადგენლებთან დღევანდელი შეხვედრის შემდეგ განცხადება გააკეთა ბელორუსიის საგარეო უწყების ხელმძღვანელმაც, სერგეი მარტინოვმა: [მარტინოვის ხმა]: “მე გამოვთქვი ჩვენი დადებითი დამოკიდებულება “აღმოსვლეთის პარტნიორობის” იდეისა და კონცეფციის მიმართ, ჩვენი დადებითი შეფასება, რომელსაც დოკუმენტი იწვევს ამჟამინდელი სახით და ჩვენი მოლოდინი, რომ, როცა მასზე მუშაობა დასრულდება, გათვალისწინებული იქნება ყველა აუცილებელი პირობა ქვეყნების თანასწორუფლებიანი, მრავალმხრივი მონაწილეობისთვის. რადგან აღმოსავლეთის პარტნიორობა, თავისი არსით, ინკლუზიური უნდა იყოს. თუ არ იქნება ინკლუზიური, მთელს აზრს კარგავს. ჩვენ ასე ვფიქრობთ.” საგარეო უწყების ხელმძღვანელმა სერგეი მარტინოვმა ამ განცხადებით როგორც მიანიშნა, ბელორუსია თანასწორუფლებიან პარტნიორობას მოითხოვს. ევროკავშირი, თავის მხრივ ცდილობს, თანამშრომლობის, რაც შეიძლება, მეტი შესაძლებლობა შეუქმნას მინსკს: დღეს ბრიუსელში აშკარად თავს არიდებდნენ პრეზიდენტ ლუკაშენკას რეჟიმის ღია კრიტიკას. ევროკავშირის იზოლაციონისტური პოლიტიკა ბელორუსიის მიმართ, ლამის, ერთ დღეში შეიცვალა გასული წლის აგვისტოში, რუსეთ-საქართველოს ომის შემდეგ. შემოდგომის დასაწყისში ევროკავშირში უკვე გამოიკვეთა კონსენსუსი, რომ ყველა ზომას უნდა მიმართონ, რათა მოსკოვმა საბოლოოდ არ დაამყაროს კონტროლი მინსკის პოლიტიკაზე. ბელორუსიაში სექტემბრის საპარლამენტო არჩევნების “არადემოკრატიულად” შეფასებისა და მკაცრად გაკრიტიკების მიუხედავად, ოქტომბერში მიიღეს ზემოხსენებული გადაწყვეტილება ვიზების აკრძალვის გაუქმების თაობაზე. ამას გარდა, ევროკავშირმა მინსკს “აღმოსავლეთის პარტნიორობის” პროგრამაში ჩართვა შესათავაზა. ამ პროგრამის ოფიციალური წარდგენა მარტში ევროკავშირის სამიტზეა მოსალოდნელი. შემდეგ კი 7 მაისს პრაღა უმასპინძლებს აღმოსავლეთის პარტნიორობის სამიტს და მის მონაწილეებს შორის, საქართველოს, აზერბაიჯანის, სომხეთის უკრაინის, მოლდავეთის ლიდერებთან ერთად, შესაძლოა, ბელორუსიის პრეზიდენტი ალექსანდრ ლუკაშენკაც ვიხილოთ. მანამდე ბელორუსიას მოუწევს გარკვეულ პროგრესს მაინც მიაწღიოს იმ 5 მოთხოვნის შესრულების გზაზე, რომლებიც ევროკავშირმა წაუყენა ოქტომბერში, სანქციების დროებით შეჩერებისას. მოთხოვნებს შორისაა ბელორუსიის საარჩევნო კოდექსის რეფორმა, შეკრების უფლების უზრუნველყოფა. ევროკავშირის ოფიციალური წარმომადგენლები მიანიშნებენ, რომ საწყის ეტაპზე ევროკავშირი მცირეოდენ წინსვლასაც დაკმაყოფილდება. და ზოგადად, ბელორუსიასთან დაახლოების კურსის არჩევის შემდეგ, ძნელი იქნება შეტრიალება ისევ იზოლაციონისტური პოლიტიკსაკენ. თუნდაც იმიტომ, რომ საქმე ეხება ევროკავშირის პრესტიჟს: ბრიუსელში შიშობენ, რომ მინსკი ადვილად შეიძლება დაყაბულდეს რუსეთის კარნახით მოქმედებას, თუ გაზმომარაგების სფეროში მომგებიანი კონტრაქტი გაინაღდა. მეორე მხრივ, უკრაინაზე ტრანზიტით რუსეთის გაზის ექსპორტთან დაკავშირებულმა პრობლემებმა, ბუნებრივია, მეტი მიმზიდველობა შესძინა ბელორუსიაზე ტრანზიტს. ევროკომისარ ფორერო-ვალდნერის ერთ-ერთი დღევანდელი განცხადება აჩვენებს, რომ მინსკი უკვე ცდილობს, თავის სასარგებლოდ გამოიყენოს ეს ახალი გარემოება: [ფერერო-ვალდნერის ხმა] “ენერგიას რაც შეეხება - ბელორუსია დიდად არის დაინტერესებული ჩვენი ერთ-ერთი ენერგომომმარაგებელი იყოს მომავალში. აქვს ჩანაფიქრი - კერძოდ, ტრანზიტის შესახებ”. ბელორუსიასთან დაახლოების გადადება მიზანშეწონილად არ მიაჩნიათ იმის გამოც, რომ ევროკავშირის ამჟამინდელი და შემდეგი მორიგე თავმჯდომარეები - ჩეხეთი და შვეცია - დიდ ინტერესს იჩენენ აღმოსავლეთის პარტნიორობის პროგრამის მიმართ. შემდგომი მორიგე თავმჯდომარეები - ესპანეთი და ბელგია- ამ ინტერესით ნამდვილად არ გამოირჩევიან. დაბოლოს კიდევ ერთი, განსაკუთრებით საყურადღებო საკითხი: რუსეთის ზეწოლა ბელორუსიაზე, აღიაროს საქართველოს სეპარატისტული რეგიონების, აფხაზეთის და სამხრეთ ოსეთის დამოუკიდებლობა. ბელორუსიის პარლამენტმა ამ საკითხზე - აპრილში უნდა იმსჯელოს. ევროკავშირის ინტერესებშია, საქართველოზე რომ აღარაფერი ვთქვათ, ბელორუსიამ უარი თქვას სეპარატისტული რეგიონების აღიარებაზე.


text: რ-7 რ-7 სემიორკა (რუს.: Р-7 "Семёрка") იყო მსოფლიოში პირველი საკონტინენტთაშორისო ბალისტიკური რაკეტა, შემუშავებული საბჭოთა კავშირის მიერ ცივი ომის დროს 1959-68 წლებში. დასავლეთისთვის იგი ცნობილი იყოს ნატოს მიერ შერქმეული სახელით SS-6 Sapwood, ხოლო საბჭოთა კავშირში — GRAU 8K71. რაკეტა ასევე ბაზა იყო საბჭოთა კოსმოსური პლაცდარმისთვის, კერძოდ დღევანდელი რუსული რაკეტა–მატარებელი „სოიუზი“ მისი პირდაპირი შთამომავალია. აღწერა[რედაქტირება] რ-7 იყო 34 მ სიგრძის, 3 მ დიამეტრის რაკეტა. იწონიდა 280 ტონას, შედგებოდა ორი საფეხურისგან, იყენებდა თხევად ჟანგბადს და ნავთს და შეეძლო საბრძოლო თავის 8 800 კმ მანძილზე მიტანა წრიული აცდენის ალბათობით 5 კმ. რაკეტას შეეძლო ერთადერთი ბირთვული საბრძოლო თავის (ნომინალური სიმძლავრით 3 მეგატონა) მიტანა მიზნამდე. რაკეტა სტარტს იღებდა მის გვერდზე მიმაგრებული ოთხი ამაჩქარებელით. რაკეტას ჰქონდა ინერციული ნავიგაციის სისტემა რომელიც დედამიწიდან რადიოთი იმართებოდა. შექმნის ისტორია[რედაქტირება] რაკეტა რ-7 შექმნა დაიწყო საკონსტრუქტორო ბიურო ოკბ-1, კალინინგრადში 1953 წელს. თავდაპირვანდელი მოთხოვნა იყო, რომ შექმნილიყო ორსაფეხურიანი რაკეტა მასით 170 ტონა, რომელსაც 300 კგ საბრძოლო თავის მიტანა შეეძლებოდა 8 000 კმ მანძილზე. პირველ გამოცდებს 1953 წლის ბოლოს მოჰყვა ის, რომ მოთხოვნები მკვეთრად შეიცვალა და რაკეტის საბოლოო სქემა დამტკიცდა მხოლოდ 1954 წლის მაისამდე. რაკეტის რ-7 პირველი რეალური გამოცდა მოხდა 1957 წლის 15 მაისს ბაიკონურის კოსმოდრომიდან, მაგრამ ხანძრის გამო რაკეტა გაშვების ადგილიდან 400 კმ მანძილზე ჩამოვარდა. შემდეგ კვლავ წარუმატებელ გამოცდას მოჰყვა წარმატებული გამოცდა 21 აგვისტოსს (საკდესმა ამის შესახებ 26 აგვისტოს გამოაცხადა). ძალიან მალე ამას მოჰყვა ამ რაკეტის მოდიფიცირებული ვარიანტით დედამიწის პირველი თანამგზავრის (სპუტნიკ 1) და მეორე თანამგზავრის (სპუტნიკ 2) გაშვება და კოსმოსური ერის დასაწყისი. |ეს არის სტატიის ან სექციის ესკიზი. თქვენ შეგიძლიათ შეავსოთ იგი.


text: შთამაგონებელი წვეთები და მინერალური წყლის ახალი ბრენდი Pepsi-სგან | Marketer შთამაგონებელი წვეთები და მინერალური წყლის ახალი ბრენდი Pepsi-სგან by Marketer 06/02/2017, 2:06 PM სუპერ–ბოული ზუსტად რომ დროული აღმოჩნდა Pepsi–სთვის. კომპანიამ, სწორედ ამ მოვლენასთან დაკავშირებით, გადაწყვიტა საზოგადოებისთვის ახალი ბრენდი, მინერალური წყლის მწარმოებელი LifeWTR გაეცნო. ვიდეორგოლზე ორი ოსკარის მფლობელმა რობერტ სტრომბერგმა იმუშავა, მუსიკალურად კი ის ჯონ ლეჯენდმა გააფორმა, სიმღერით "Love Me Now". https://www.youtube.com/watch?v=7i_GEgNchRY 60 წამიან რგოლს ნამდვილად ეტყობა სპეცეფექტების ოსტატის ხელი: წვიმა, რომელიც ქალაქში მოდის, ყველგან თავის არაჩვეულებრივ ფერად კვალს ტოვებს და უამრავ ადამიანს აბედნიერებს. ვიდეორგოლი მართლაც ძალიან ლამაზია, ბრენდის პირველი ნაბიჯებიც, შეიძლება ითქვას, რომ უკვე შთამბეჭდავია. LifeWTR–ის მინერალური წყალი გაყიდვაში თებერვლიდან ჩაეშვება. წინა სტატია Air New Zealand–ი კუპიდონის როლში – კამპანია ვალენტინობისთვის შემდეგი სტატია 39 მარტივი ლოგო, რომლის დახატვასაც აუცილებლად შეძლებდით Paint-ში ფრანგულმა ავტომწარმოებელმა Peugeot განახლებული ლოგო წარუდგინა საზოგადოებას. ეს მე-11 [...] სრულად MIKA პეჟოს მხიარულ მუსიკალურ ვიდეორგოლში! ცნობილი ბრიტანელი მომღერლის MIKA-ს და ავტომობილების მწარმოებელი კომპანია Peugeot-ის თანამშრომლობა, [...] სრულად


text: 4 მარტი — გრიგორიანული კალენდრის 63-ე დღე (ნაკიან წლებში – 64-ე დღე). წლის ბოლომდე დარჩენილია 302 დღე. დღის მოვლენები 1386 : ვლადისლავ II იაგელო პოლონეთის მეფე გახდა. 1493 : ქრისტეფორე კოლუმბი დაბრუნდა ლისაბონში, პორტუგალია. 1665 : ინგლისის მეფე ჩარლზ II-მ ნიდერლანდებს ომი გამოუცხადა. 1789 : ნიუ-იორკში შედგა აშშ-ის პირველი კონგრესი. მიიღეს ახალი კონსტიტუცია. 1791 : ვერმონტი გახდა აშშ-ის მე-14 შტატი. 1877 : ამერიკელმა გამომგონებელმა ემილ ბერლინერმა შექმნა მიკროფონი. 1877 : პ. ჩაიკოვსკის „გედების ტბის“ პირველი წარმოდგენა ბოლშოიში. 1866 : გამოვიდა გაზეთ „დროების“ პირველი ნომერი. 1945 : ფინეთმა გერმანიას ომი გამოუცხადა. 2012 : ვლადიმერ პუტინი მესამე ვადით აირჩიეს რუსეთის პრეზიდენტად. 2013 : უჰურუ კენიატა კენიის პრეზიდენტად აირჩიეს. 2020 : დენის შმიგალი უკრაინის პრემიერ-მინისტრი გახდა. 2022 : „როსკომნადზორმა“ აკრძალა რადიოსადგური „ეხო მასკვი“, შეუზღუდა წვდომა ტელეკომპანია „დოჟდისა“ და „ნასტოიაშჩეე ვრემიას“, გამოცემებს „Meduza“, „The New York Times“, „The Village“, „ТВ2“, „რადიო თავისუფლება“, „Deutsche Welle“ და BBC-ის რუსული სამსახური. ასევე დაბლოკა Facebook და Twitter, დაემუქრა ვიკიპედიას ბლოკირებით. ამ დღეს დაბადებულნი 1678 : ანტონიო ვივალდი — იტალიელი კომპოზიტორი და მევიოლინე 1842 : ვასილ პეტრიაშვილი — ქართველი ქიმიკოსი. 1851 : ალექსანდროს პაპადიამანტისი — ბერძენი მწერალი. 1875 : მიხაი კაროიი — უნგრეთის პირველი პრეზიდენტი (1918–1919) 1878 : არისიმა ტაკეო— იაპონელი მწერალი 1904 : ლუის კარერო ბლანკო — ესპანელი ადმირალი 1906 : ჰანს აიზენკი — გერმანული წარმოშობის ინგლისელი ფსიქოლოგი 1910 : ტანკრედუ ნევესი — ბრაზილიელი პოლიტიკოსი. 1916 : ჰანს აიზენკი — გერმანული წარმოშობის ინგლისელი ფსიქოლოგი (გ. 1997) 1926 : დიმიტრი რომანოვი — რუსეთის პრინცის, ნიკოლოზ რომანოვის უმცროსი ძმა. 1932 : მირიამ მაკება — სამხრეთ აფრიკელი მომღერალი და საზოგადო მოღვაწე. 1938 : ალფა კონდე — გვინეის სახელმწიფო მოღვაწე. 1949 : სერგეი ბაგაფში — აფხაზეთის სეპარატისტული რეჟიმის ლიდერი (2005–2011) 1951 : კენი დალგლიში — შოტლანდიელი ფეხბურთელი და მწვრთნელი. 1951 : ტერეზა ჰაკ კიუნგ ჩა — ამერიკელი მწერალი, პროდიუსერი, რეჟისორი 1951 : კრის რი — ბრიტანელი როკ და ბლუზური გიტარისტი 1954 : ფრანსუა ფიიონი — ფრანგი პოლიტიკოსი 1965 : ხალედ ჰოსეინი — ავღანური წარმოშობის ამერიკელი მწერალი. 1969 : პიერლუიჯი კაზირაგი — იტალიელი ფეხბურთელიდა მწვრთნელი. 1974 : არიელ ორტეგა — არგენტინელი ფეხბურთელი. 1986 : გიორგი ბეგაძე — საქართველოს მორაგბეთა ეროვნული ნაკრების წევრი. 1998 : გიორგი არაბიძე — ახალგაზრდა ქართველი ფეხბურთელი. 1998 : ომარ ბულუხაძე — ქართველი ფეხბურთელი ამ დღეს გარდაცვლილნი 1832 : შამპოლიონი, ჟან-ფრანსუა — ფრანგი ეგვიპტოლოგი და ენათმეცნიერი 1852 : გოგოლი, ნიკოლოზ — რუსი მწერალი 1901 : რაფიელ ერისთავი — ქართველი პოეტი და დრამატურგი 1916 : ფრანც მარკი — გერმანელი მხატვარი 1948 : ანტონენ არტო — ფრანგი მწერალი 1974 : გოტლიბი, ადოლფ — ამერიკელი მხატვარი და მოქანდაკე 1977 : ვარაზი, ავთანდილ — ქართველი ფერმწერი 1978 : ანანიაშვილი, გიორგი — ქართველი ენერგეტიკოსი 2003 : იოსელიანი, ჯაბა — ქართველი პოლიტიკური მოღვაწე 2010 : არძინბა, ვლადისლავ — აფხაზეთის პირველი დე-ფაქტო პრეზიდენტი 2020 : ხავიერ პერეს დე კუელიარი — გაერო-ს ყოფილი გენერალური მდივანი დღესასწაულები მართლმადიდებელი ეკლესია აღნიშნავს შემდეგი წმინდანების ხსენების დღეს: ლეონ კატანელი აღათონი სადუკ სპარსელი და მის თანა 128 მოწამე იხილეთ აგრეთვე სხვა თვეები 0304


text: დამოუკიდებელმა ორგანიზაცია „ფრიდომ ჰაუსმა“, რომელიც სხვადასხვა ქვეყანაში პოლიტიკური უფლებებისა და სამოქალაქო თავისუფლებების კუთხით არსებულ ვითარებას სწავლობს, მორიგი ყოველწლიური ანგარიში გამოაქვეყნა. ამ ანგარიშში შესულია როგორც საქართველო, ასევე აფხაზეთი და სამხრეთ ოსეთი, როგორც სადავო ტერიტორიები. ანგარიშის მიხედვით, საქართველო „ნაწილობრივ თავისუფალი“ ქვეყნის სტატუსს ინარჩუნებს, თუმცა პოლიტიკური უფლებების დაცვის კუთხით მდგომარეობა გაუმჯობესებულია. „ფრიდომ ჰაუსი“ ქვეყნების განვითარების კვლევას სხვადასხვა მონაცემების მიხედვით აფასებს - იქნება ეს დემოკრატიული არჩევნები, პოლიტიკური პლურალიზმი, სიტყვის თავისუფლება, მართლმსაჯულება თუ სხვა ბაზისური უფლებები. ანგარიშის მიხედვით, საქართველოში ჩატარებული არჩევნები წინგადადგმულ ნაბიჯადაა შეფასებული, თუმცა ქვეყნის სტატუსი წელსაც „ნაწილობრივ თავისუფალი“ რჩება. ამ სტატუსს თავად ორგანიზაცია ასე განმარტავს: „ნაწილობრივ თავისუფალი“ ნიშნავს, რომ ქვეყანაში პოლიტიკურ უფლებებს სათანადოდ ვერ იცავენ, დაბალია სამოქალაქო თავისუფლების ხარისხი, არის კორუფცია, სუსტი მართლმსაჯულება, ეთნიკური თუ რელიგიური შუღლი და, გარკვეულწილად, ერთპარტიული წყობაც. ანგარიშში წერია, რომ საქართველოში არჩევნების გზით პირველად გადაეცა ძალაუფლება სხვა მთავრობას. ექსპერტების თქმით, სწორედ ეს გახდა მიზეზი იმისა, რომ საქართველომ 1-7 ქულიან სკალაზე წინ გადაიწია და 4-ის ნაცვლად 3 ქულა მიიღო. იმავე სკალაზე აფხაზეთმა მეხუთედან მეოთხე დონეზე გადაინაცვლა. „საერთაშორისო გამჭვირვალობა - საქართველოს“ ხელმძღვანელი ეკა გიგაური ამბობს, რომ ახალი ხელისუფლების მოვალეობაა მიღწეული შედეგი შეინარჩუნოს: მომდევნო ანგარიშში იქნება ასახული უკვე ახალი ხელისუფლების ქმედებები და დაველოდოთ, დამატებთ ქულებს მიიღებს საქართველო, თუ ქულები, პირიქით, დააკლდება ... „კი, ნამდვილად პოზიტიურია, რომ წინ წავიწიეთ რეიტინგში, თუმცა ასევე მგონია, რომ დღევანდელ ხელისუფლებას უკვე აქვს გარკვეული გამოწვევები. მათ ყველაფერი უნდა გააკეთონ იმისთვის, რომ ეს შეფასებები და ეს რეიტინგი შეინარჩუნონ და ასევე წინ წაიწიონ. ამისთვის კი ძალიან მნიშვნელოვანია საქართველოში არსებობდეს თავისუფალი სასამართლო, პოლიცია, სხვა სამართალდამცავი სტრუქტურები კი პოლიტიკური ზეწოლისგან გათავისუფლდეს“. საერთაშორისო და უსაფრთხოების საკითხების კვლევის ცენტრის ხელმძღვანელის ნიკა ჩიტაძის თქმით, „ფრიდომ ჰაუსის“ ანგარიშში საუბარია ხელისუფლების შეცვლის შემდეგ ოცდაათი მაღალჩინოსნის დაკავებაზე, თუმცა ეს თემა ანგარიშში ბოლომდე ამოწურული არ არის და, სავარაუდოდ, უფრო 2013 წლის ანგარიშში აისახება იმისდა მიხედვით, თუ როგორ განვითარდება მოვლენები: „მომდევნო ანგარიშში იქნება ასახული უკვე ახალი ხელისუფლების ქმედებები და დაველოდოთ, დამატებთ ქულებს მიიღებს საქართველო, თუ ქულები, პირიქით, დააკლდება“. ადამიანის უფლებათა ცენტრის თანადირექტორი ნინო ცაგარეიშვილი ყურადღებას ამახვილებს იმ ფაქტზე, რომ „ფრიდომ ჰაუსის“ ანგარიშში არაფერი წერია მთელ რიგ სამართალდარღვევებზე; ასევე, არაფერია ნათქვამი სკანდალურ ვიდეოფირებზე, რომლებიც პატიმრების წამებას ასახავდა: „’ფრიდონ ჰაუსის’ ანგარიში, რომელიც პოლიტიკური უფლებებისა და სამოქალაქო თავისუფლებების კუთხით მსოფლიოში არსებულ ვითარებას ასახავს, ყურადღების მიღმა ტოვებს წლის განმავლობაში ამ კუთხით დაფიქსირებულ უმნიშვნელოვანეს მოვლენებს. ანგარიშში არ არის საუბარი სასჯელაღსრულების დაწესებულებებში პატიმართა წამებისა და არაადამიანური მოპყრობის შემზარავ ფაქტებზე, რაც წელს სხვადასხვა ვიდეოკადრებით გამოაშკარავდა და რამაც დაადასტურა საერთაშორისო თუ ადგილობრივი უფლებადამცველების მტკიცებები ამ პრობლემის მასობრივ და სისტემურ ხასიათთან დაკავშირებთ“. მე ვფიქრობ, რომ ეკონომიკური თავისუფლების საკითხში შეიძლება ცოტა დამძიმდეს სიტუაცია, იმიტომ რომ შეიძლება ბევრი რეგულაცია შემოვიდეს და ჩვენ ამ კომპონენტში დღეს საუკეთესო მაჩვენებელი გვაქვს ... ნინო ცაგარეიშვილი ასევე აღნიშნავს, რომ ანგარიშში არ მოხვედრილა წინასაარჩევნო დევნის ამსახველი ფაქტები, კერძოდ, ოპოზოციური პარტიების მომხრეების დაკავება, კონტროლის პალატის სანქციები, შერჩევითი მართლმსაჯულება და ასე შემდეგ. ეკონომიკური საკითხების ექსპერტი ირაკლი ლექვინაძე ამბობს, რომ „ფრიდომ ჰაუსი“ უფრო შედეგებზე ორიენტირებული ორგანიზაციაა და შეიძლება ამით აიხსნას ის, რომ მან უფრო არჩევნების მშვიდობიანად დასრულებაზე გაამახვილა ყურადღება, ვიდრე სხვა ფაქტებზე. მისივე თქმით, არსებული სიტუაციის გასაუმჯობესებლად ხელისუფლებამ დემოკრატიული ინსტიტუტების განვითარებაზე უნდა იზრუნოს: „მე ვფიქრობ, რომ ეკონომიკური თავისუფლების საკითხში შეიძლება ცოტა დამძიმდეს სიტუაცია, იმიტომ რომ შეიძლება ბევრი რეგულაცია შემოვიდეს და ჩვენ ამ კომპონენტში დღეს საუკეთესო მაჩვენებელი გვაქვს. რაც შეეხება ადამიანის უფლებებს და პოლიტიკურ თავისუფლებებს, 2013 წელს აქ გარკვეული ზრდის მაჩვენებლები შეიძლება გვქონდეს“. რაც შეეხება სადავო ტერიტორიებს, უნდა ითქვას, რომ სამი სტატუსიდან „თავისუფალი“, „ნაწილობრივ თავისუფალი“ და „არათავისუფალი“ აფხაზეთს „ნაწილობრივ თავისუფალის“ სტატუსი აქვს. რაც შეეხება სამხრეთ ოსეთს, მისი სტატუსი კიდევ უფრო მძიმეა - „არათავისუფალი“, რაც ძირითადი პოლიტიკური უფლებების არარსებობასა და სამოქალაქო თავისუფლების კუთხით სისტემატურ დარღვევებს ნიშნავს. „ფრიდომ ჰაუსის“ ანგარიშის მიხედვით, დამატებითი ქულა აფხაზეთმაც მიიღო. ექსპერტი ირაკლი ლექვინაძე ამბობს, რომ ეს უფრო პოლიტიკური ვითარების გაუმჯობესების ხარჯზე მოხდა, ვიდრე სხვა ცვლილებების: „მე ვფიქრობ, რომ პოლიტიკური პროცესების კონკურენტუნარიანობის გაუმჯობესებაზე აქვს „ფრიდომ ჰაუსს“ აქცენტი გაკეთებული. ეს უკავშირდება იმ არჩევნებს, რომელიც აფხაზეთში ჩატარდა. რაც შეეხება მეორე მხარეს, „ფრიდომ ჰაუსი“ საუბრობს ეკონომიკურ სირთულეებზე, მთავრობის მხრიდან ბიზნესის ზეწოლაზე, პოლიტიკურ კონიუნქტურაზე და ამ კომპონენტში გაუმჯობესება არ ჩანს“. ექსპერტი ნიკა ჩიტაძეც ამბობს, რომ დამატებითი ქულა სადავო ტერიტორიაზე არჩევნების ჩატარებას უკავშირდება. ის ასევე არ გამორიცხავს, რომ საერთაშორისო საზოგადოებას არ ჰქონდეს სრული ინფორმაცია აფხაზეთში რეალურად არსებულ ვითარებაზე.


text: ესპანეთის საგარეო მინისტრის განცხადებით, ევროკავშირის კოვიდპასპორტები ყველაზე გვიან ივნისში მზად იქნება ესპანეთი ელოდება, რომ ვაქცინაციის დამადასტურებელი ციფრული სერთიფიკატები, რომელიც ევროკავშირის ფარგლებში მოგზაურობას გააადვილებს, ყველაზე გვიან ივნისში მზად იქნება, - Reuters-ის ინფორმაციით, ამის შესახებ ესპანეთის საგარეო საქმეთა მინისტრმა არანჩა გონსალეს ლაიამ განაცხადა. სააგენტოს ცნობით, მინისტრმა განმარტა, რომ ვაქცინაციის სერთიფიკატები არავაქცინირებულ ადამიანებს მოგზაურობაში ხელს არ შეუშლის, მაგრამ სერთიფიკატის მქონე პირები უფრო სწრაფად გადაკვეთენ საზღვრებს, ხოლო დანარჩენებს დაწესებული კონტროლის გავლა მოუწევთ. შეგახსენებთ, გასულ თვეში ევროკავშირის ლიდერები ვაქცინაციის სერთიფიკატების შემოღების მიზნით მუშაობის დაწყებაზე შეთანხმდნენ. ამ ნაბიჯის მიზანი პანდემიის შედეგად დაზარალებული ტურიზმის განახლებაა.


text: ბავშვის უსაფრთხოება - მოწყობილობები ბავშვის დაბადების შემდეგ სახლში აუცილებელია დაიცვათ უსაფრთხოების ზომები პატარები ხომ ძალიან მოუსვენრები და ცნობისმოყვარეები არიან ყველგან დაძვრებიან და თავს საფთხეში იგდებენ. თქვენი ვალია მაქსიმალურად...


text: ხერხემალზე დამიდგინეს ტრავმა, რომელიც დიდი ალბათობით მივიღე გლდანში, ძალის გამოყენებით გადაყვანისას - სააკაშვილი | ახალი ამბები ხერხემალზე დამიდგინეს ტრავმა, რომელიც დიდი ალბათობით მივიღე გლდანში, ძალის გამოყენებით გადაყვანისას – სააკაშვილი 16:06 - 24 მაისი 2022 საქართველოს ექსპრეზიდენტი მიხეილ სააკაშვილი მისი ჯანმრთელობის მდგომარეობაზე წერილს ავრცელებს, რომელიც "ნაციონალური მოძრაობის" წევრმა ეკა ხერხეულიძემ წაიკითხა. სააკაშვილი წერილში წერს, რომ ძლიერი ტკივილები აქვს ზურგის არეში, რის გამოც გამაყუჩებლებს უკეთებენ, ასევე, სულ უფრო უჭირს კიდურების დამორჩილება. "ვინაიდან ძალიან ბევრი სპეკულირებს ჩემი ჯანმრთელობის ირგვლივ, გადავწყვიტე პირადად ღიად ვისაუბრო ამაზე, თუ რას ვგრძნობ. MRT-ით ხერხემალზე დამიდგინეს ტრავმა, რომელიც დიდი ალბათობით მივიღე გლდანში, ძალის გამოყენებით გადაყვანისას, ეს ტრავმა, როგორც მივხვდი, საჭიროებს ქირურგიულ ჩარევას. დღესდღეობით მაქვს ზურგის არეში ძლიერი ტკივილები და დღეში ზოგჯერ რამდენჯერმე ტკივილგამაყუჩებელ ნემსს. მაქვს ძლიერი ტრემორი და თავბრუდახვევა, ორივე ხელში და სულ უფრო ძნელად, რთულად ვიმორჩილებ კიდურებს, განსაკუთრებით მარცხენა ხელს, მაქს მუდმივი ძლიერი ტკივილი ქვედა კიდურებში. ნეიროქირურგმა, რომელმაც გამსინჯა, გამოთქვა ვარაუდი, რომ კუნთები შეიძლება მალე ჩაიკეტოს და შემდეგ იმის აღდგენა შეუძლებელი იქნება, მე არ ვიცი ეს რას ნიშნავს ზუსტად, მაგრამ ის რაც ვიცი, ნამდვილად ასეა, რომ სულ უფრო მიჭირს გადაადგილება და ძირითადად წოლის რეჟიმში ვიმყოფები. MRT-ით, ასევე, თავის ტვინშიც დადგინდა გარკვეული ცვლილებები, რის შესახებაც მე ზუსტი ინფორმაცია არ მაქვს. ამ ყველაფერს ემატება რამდენიმე ათეული დღის განმავლობაში საკვების სრული მიუღებლობა. საქმე ისაა, რომ მხოლოდ მოწოდებებით, რომ არ ვიწვე და ვიკვებო, საქმე არ სწორდება, თორემ ვინც მიცნობთ ყველამ კარგად იცით, რომ ვერტიკალური მდგომარეობა არ მახასიათებს და არც უმადობას ვუჩიოდი ოდესმე. საჭიროა პოლიტიკისგან სრულად დაცლილი მკურნალობა, რისი მიღებაც საქართველოში ამ ეტაპზე შეუძლებელია", – აღნიშნავს მიხეილ სააკაშვილი წერილში. შემდეგი სტატიანინო წილოსანი საერთაშორისო ორგანიზაცია IFES-ის საარჩევნო პროცესების ტექნიკური შეფასების ჯგუფის წარმომადგენლებს შეხვდა


text: საკუთარი სახელი დიასამიძე შეიძლება აღნიშნავდეს ერთ-ერთ შემდეგ პიროვნებათაგანს: გრიგოლ დიასამიძე — ისტორიკოსი, მწერალი, პოლიტიკოსი; ვახუშტი დიასამიძე — პოლიტიკური მოღვაწე; თამაზ დიასამიძე — პოლიტიკური მოღვაწე; იოანე X (დიასამიძე) — საქართველოს კათოლიკოს-პატრიარქი; ლევან დიასამიძე — ინჟინერი, ჰიდრავლიკოსი; მიხეილ დიასამიძე — საბჭოთა კავშირის გმირი; ნიაზ დიასამიძე — მუსიკოსი; ნიაზ დიასამიძე — ხელოვანი, თბილისის კოლორიტი; ნიკოლოზ დიასამიძე — საზოგადო მოღვაწე, პუბლიცისტი; ნიკოლოზ დიასამიძე — ქართველი ფეხბურთელი; სულეიმან დიასამიძე — რევოლუციონერი და საზოგადო მოღვაწე; შერმაზან დიასამიძე — პოლიტიკური მოღვაწე; ჯაბა დიასამიძე — მოდელიერი. იხილეთ აგრეთვე დიასამიძეები — ფეოდალური საგვარეულო.